Huawei P10 – кучли камера талабгорларига “немис сифати”! - Terabayt.Uz\nHuawei P10 – кучли камера талабгорларига “немис сифати”!\nКейинги пайтларда сайтимиз мухлислари томонидан катта қизиқиш билдирилаётган, умуман, дунё смартфон бозорида ҳам юқори баҳоланаётган қурилмалардан бири Huawei P10 моделидир. Шу сабабли сайтимиз ўқувчиларига ушбу девайс тавсифини тақдим этишга қарор қилдик.\nОперацион тизим: Android 7.0.1’нинг Huawei EMUI 5.1 талқини;\nЭкран: 5.1 дюйм диагоналли, IPS, FullHD, 432 ppi, дисплей ёрқинлигини автоматик белгилаш функцияси бор, олеофоб (доғдан ҳимояловчи) қопламаси йўқ;\nПроцессор: саккиз ядроли HUAWEI Kirin 960: 2.4 ГГц частотали тўртта Cortex A73 ҳамда 1.8 ГГц частотали тўртта Cortex A53, Mali-G71 MP8 график тезлатгичи;\nХотира: 4 ГБ тезкор, 32/64 ГБ доимий; 256 ГБгача хотира картаси қўйиш мумкин (иккинчи SIM-карта ўрнига);\nАккумулятор: Li-Ion 3200 мА/соат, тезкор қувватлаш;\nАсосий камера: қўшалоқ модулли: 20 мегапикселли монохром ва 12 мегапикселли рангли, f/2.2, Leica, OIS, икки тусли чақноқ;\nОлд камера: 8 мегапикселли;\nАлоқа тармоғи: 4G TD-LTE: 38, 39, 40 диапазонлари; 4G FDD LTE: 1, 2, 3, 4, 5, 7, 8, 9, 12, 17, 18, 19, 20, 26, 28, 29 диапазонлари;\nИнтерфейслар: Bluetooth 4.2, 802.11 ac/a/b/g/n, икки диапазонли, Wi-Fi-репитер, USB 2.0, NFC;\nДатчиклар: бармоқ изи сканери, G-датчик, гироскоп, компас, атроф ёритилганлиги датчиги, яқинлашув датчиги, Холл датчиги;\nҚўшимча: ёруғлик-диодли индикатор; иккита микрофон – шовқинни бостириш тизими;\nКорпус ранги: «чиннидек оқ», «кўз қамаштирувчи кўк», «кўз қамаштирувчи тилларанг», «ҳашамдор тилларанг», «графитдек қора», «кумушранг», «пушти тилларанг», «майсадек яшил»;\nЎлчамлари: 145.3х69.3х6.98 мм;\nВазни: 145 грамм.\nUSB Type-C кабелли SuperCharge қувватлаш қурилмаси;\nSIM-бўлмачасини чиқариш учун скрепка;\nЭкран ҳимоя пардаси (ўрнатилган).\nКириш: илғорликка интилиб\nHuawei қурилмалари функционаллиги ва бошқа жиҳатлари билан Samsung девайсларидан қолишмайди. Бунда компания телефон дизайнига ва материалига катта аҳамият қаратади ва натижада унинг смартфонлари кўплаб бир-бирига ўхшаш хитойча моделлардан яққол фарқланиб туради. Умуман олганда, Huawei ҳамиша А-бренд бўлишга интилиб келган ва аллақачон бу маррага яқинлашиб ҳам қолган. Фақат бу борада у Samsung’дан салгина орқароқда.\n“P” туркуми смартфонларининг ўзига хослиги борасида нима дейиш мумкин? Бу – қурилма кўплаб замонавий функцияларга ва кучли камерага эга бўлишини талаб қилувчилар учун қизиқарли ва ўзаро уйғун хусусиятларга эга девайслардир. Айнан шунинг учун ҳам мазкур туркумга мансуб моделларнинг кўпчилигида асосий камера қўшалоқ модулга эга ва уларнинг ишлаб чиқилишида Leica муҳандислари иштирок этишган. Агар бундай гаджетларнинг биринчилари суратга олиш сифати бўйича бошқа компаниялар флагманларидан анча орқада бўлган бўлса, кейинги бир неча йил мобайнида Huawei бу борада улкан қадамлар ташлади. Компаниянинг қўшалоқ камералари кўпчилик фойдаланувчилар учун айни муддао бўлди – улар бошқа ишлаб чиқарувчиларнинг энг яхши смартфонлари даражасида сифатли суратга ола билади.\nШундан келиб чиқиб айтиш мумкинки, Huawei Р серияси – сифатли суратлар ола биладиган замонавий смартфонлар туркумидир. Бу – энг кенг фойдаланувчилар оммасига мўлжалланган, кўплаб хитойлик ишлаб чиқарувчилар маҳсулотларидан яққол ажралиб турувчи, сифатли смартфондир. Р тизмаси қурилмаларини Samsung ҳамда Apple флагманларининг тўғридан-тўғри муқобили, дейиш мумкин – улардан сезиларли даражада арзон, бироқ кундалик фойдаланиш учун улар даражасидаги функциялар тўпламини тақдим этади.\nКелинг, мазкур туркумдаги сўнгги флагманлардан бири – Huawei P10 мисолида булар хусусида батафсилроқ тўхталамиз.\nДизайн, ўлчамлар ва бошқарув унсурлари\nУшбу моделга эътибор қаратганингизда биринчи кўзга ташланадигани – корпус ранглари борасидаги танлаш имконияти кенглигидир. Huawei P10 бир неча рангларда ишлаб чиқарилади, шундан келиб чиққан ҳолда, улардан ҳар бирининг ўз мухлиси мавжуд. Одатда флагманлар икки-уч ранг вариантида таклиф этилади, аммо Huawei бу борада «саховат кўрсатган».\nP10 монолит корпусга эга, унинг орқа қисми бўялган алюминийдан ишланган, олд панелида эса – 2.5D эффектли Corning Gorilla Glass турибди. Янги олганингизда, экранга ҳимояловчи парда ёпиштирилган бўлади, тирналишлар сабабли у тез орада яроқсиз ҳолга келиб қолади. Гап шундаки, мазкур пардани олиб ташласангиз, қурилма экранида ёғдан ҳимояловчи – олеофоб қоплама йўқлигини кўрасиз. Экран шишасида бармоқ излари яққол сезилиб қолади. Балки, устидаги ҳимоя пардасининг ўзи етарли, деб ўйлашгандир, аммо уям тез ишга ярамай қолади.\nАдолат юзасидан яна бир жиҳатини ҳам айтиб ўтиш керак: агарда Huawei P10’ни калит ё бошқа бирор ўткир, қаттиқ буюм билан битта чўнтагингизда олиб юрсангиз, телефоннинг орқа панели қопламаси ҳам ишқаланиб, нохуш кўринишга келиб қолиши мумкин. Бошида-ку буни бартараф этиш учун унинг юзасини артиш кифоя қилади – ўз ранги қайтади. Аммо бу артишлар натижасида бора-бора бўёғи едирилиб кетади ва оқ рангли металл панели очилиб қолади. Шунинг учун ҳам силикон ғилофни ҳамиша кийгизиб қўйиш – айни муддао.\nСмартфон ўлчамлари 145.3х69.3х6.98 миллиметрни ташкил этади, вазни эса – 145 грамм. Экранининг диагонали 5 дюйм бўлган қурилма учун бу яхшигина ихчам габарит. Гарчи Samsung Galaxy S7 Edge’дан озгина ихчамроқ бўлса-да, қўлда жуда қулай ўрнашади.\nҚурилманинг чап чеккасида nanoSIM-карталар учун бўлмача жойлашган. Улардан битта SIM-карта ўрнига 256 ГБгача сиғимли microSD-картасини қўйиш мумкин.\nЎнг чеккасида бўлса овозни баландлатиш-пастлатиш учун клавиш ҳамда қурилмани ўчириб-ёқиш тугмачаси жойлашган. Ўчириб-ёқиш тугмачасининг юзаси ғадир-будур қилиб ишланган, бармоғингиз тегиши билан сезилади.\nШунингдек, иккита микрофони ҳам смартфоннинг юқориги ва пастки чеккаларида жойлашган. Шовқинни камайтириш тизими яхши ишлайди. Пастки чеккасида яна USB Type-C, динамик ҳамда 3.5 мм.лик стереогарнитура улаш тирқиши ўрин олган.\nБармоқ изи сканери экран остида жойлашган. У бўртиқ тугмача эмас – босилмайди, балки ҳатто аксинча – асосий юзадан бироз ўйиқроқ. Датчик бармоқ изини жуда яхши танийди, қурилма тезда блокдан чиқади. Асосий функциялар учун датчикнинг ўзини (ва ёнидаги ҳудудни) қўллаш ёки смартфон созламалари орқали экраннинг пастки қисмига сенсор клавишларни чиқариб қўйиб, улардан фойдаланиш мумкин, уларнинг жойлашувини ҳам ўзингиз созлайсиз. Созламалар содда ва тушунарли, бошқариш қулай, янги фойдаланувчиям унга тез кўникиб кетади.\nЭкраннинг тепасида, чап қисмида ёруғлик-диодли индикатор жойлашган. Ўтказиб юборилган қўнғироқлар, хабарлар ва ҳоказолар бўлса у ёниб туради. Жудаям ёрқин эмас, аммо сезиларли даражада.\nМазкур смартфон учун экранни етказиб берувчи – JDI, бу эса унинг сифати аъло, деганидир. Дисплей диагонали 5.1 дюймга тенг, IPS, FullHD, 432 ppi, ёрқинликни автоматик созлаш функцияси мавжуд. Юқорида ҳам таъкидлаганимиздек, олеофоб қопламаси йўқ. Автоматик режимда максимал ёрқинлик фақат кўчада – қуёшли жойда ишлайди. Энергияни тежаш режими «ўта кучли» ишлайди, шу боисдан, агар экраннинг ёрқинлиги автоматик белгиланадиган қилиб қўйилса, у жудаям ёруғ бўлиб кетмайди, аммо ундаги маълумотларни бемалол ўқиш мумкин бўлади.\nЭкраннинг рангларни узатиб бериши ҳам, қуёш нурлари остида ёрқинлашуви ҳам яхши. Умуман олганда, Huawei P10’нинг экрани турли хусусиятларига кўра ўртачадан юқори.\nЯна бир ижобий жиҳати – кўзларни чарчашдан ҳимоялаш режими ҳам бор – бунда экрандаги ранглар гаммаси ўзгаради. Қўлқопда ишлаш режими ҳам мавжуд – мазкур режимда экраннинг сенсор сезгирлиги ортади.\nHuawei P10 смартфонига асосий танадан ажралмайдиган Li-Ion батарея ўрнатилган. Унинг сиғими 3200 мА/соатга тенг, SuperCharge (5В/4.5A; 4.5В/5A; 5В/2A) тезкор қувватлаш технологиясини қўллаб-қувватлайди. Шунинг эвазига қурилма ярим соат ичида 60 фоиз қувват тўплайди, бир ярим соатда эса тўлиб улгуради. Ўртача фойдаланишда унинг қуввати бир суткага етади. Қувватни тежаб ишлатишда эса икки кунга ҳам етказиш мумкин, бироқ бунинг учун смартфоннинг айрим функцияларини чеклаб қўйишга тўри келади.\nУшбу телефонда экраннинг энг юқори ёрқинлиги шароитида 11,5 соатгача узлуксиз HD-видео кўриш имкони мавжуд.\nХудди кўпчилик кўниккан Samsung смартфонларидаги каби, Huawei P10 моделида ҳам батарея қуввати кўпроқ вақтга етиши учун экраннинг пикселлар сиғимини ўзгартириш мумкин. Бироқ унда фақат FullHD режими мавжуд ва HD-сифатга ўтказиш билан айтарли катта ўзгариш бўлмайди.\nҚувватни тежаш учун турли режимлар назарда тутилган, улар телефоннинг ишлаш муддатини узайтиради, аммо самарадорлигини чеклаши ҳам бор.\nҚурилмада NFC, шунингдек, икки диапазонли Wi-Fi 802.11 a/ac/b/g/n ҳамда Wi-Fi-репитер функцияси мавжуд. Кўпчиликни қизиқтираётган 4G’ни қўллаб-қувватлашига келсак, Huawei P10 бу тармоқда нақ 20 диапазонни қўллаб-қувватлайди!\nGPS ишлаши ҳам яхши – жойлашувни аниқ ва муаммосиз кўрсатади.\nХотира ва самарадорлик\nHuawei мазкур девайсга ўзининг Kirin 960 процессорини ўрнатган, у саккизта ядродан иборат: тўртта Cortex A73 (2.4 ГГц частотасида) ҳамда тўртта Cortex A53 (1.8 ГГц частотасида). Шунингдек, Mali-G71 MP8 график тезлатгичи ҳам ўз ишини аъло даражада бажаради. 4 ГБ тезкор хотираси билан мазкур қурилма синтетик тестларда жуда яхши кўрсаткичлар намоён этмоқда.\nСмартфон ички хотирасига кўра икки хил ечимда таклиф этилмоқда: 32 ва 64 гигабайтлик. Тўғри, ўзингизга қанча ҳажмли хотира маъқул бўлишига қараб улардан бирини танлашингиз мумкин, лекин нархидаги фарқи айтарли катта эмаслигини ҳисобга олсак, бирйўла каттароқ хотирага эга вариантини танлайверсангиз бўлади.\nБир неча датчикларни ёқиб қўйиб ва иловаларни баравар ишга тушириб синаб кўрилганида, смартфоннинг юқори қисмида қизиш сезилди. Буни тўғри тушуниш керак – ахир, қўлимиздаги телефон – синов намунаси бўлгани учун, унда шу каби охирига етмаган ўринлар кузатилиши табиий. Чунки бунда дастурларнинг ишлашида муаммо ҳам бўлмади.\nУмуман олганда, тезкор хотира ва процессорнинг ўзаро уйғунлиги кўплаб фойдаланувчилар талабини бемалол қондирадиган даражада.\nТелефоннинг олд камерааси 8 мегапикселли; унда юзни яхшилаб суратга олиш имконияти мавжуд, расмлар сифати юқори. Умуман, унда бирор инқилобий технология йўқ, аммо ўз тоифасидаги барча керакли функцияларга эга.\nАсосий камераси эса қўшалоқ модулли: биттаси 20 мегапикселли монохром (оқ-қора) бўлса, иккинчиси 12 мегапикселли рангли фотомодуль, f/2.2, Leica, OIS. Камеранинг чақноғи ҳам икки тусли. Суратга олиш учун таклиф этиладиган созламалар ва камера интерфейси жуда тушунарли.\nБош камеранинг «қўш кўзли» бўлиши кенгайтирилган диафрагма режими учун керак: бунда орқа фонни чиройли қилиб «ювиш» мумкин. Унинг ажойиб имкониятларидан яна бири – суратга олиб бўлгач ҳам фокус нуқтасини ўзгартирса бўлади!\nОддий кундалик ҳаётда, ёруғлик етарли бўлган шароитларда P10 камераси ажойиб суратга ола билади. Аммо қоронғида расм сифати пасайгани сезилди – одатда шундай ҳолатларда бўлганидек, матрица ва объективларнинг ёруғликка сезгирлиги етишмайди. Бошқа ҳолларда камера тўлиқ ўзини оқлайди, лазерли автоматик фокус олиш функцияси бино ичида аниқ кадрлар олишни таъминлайди.\nКамеранинг видео тасвирга олиш имкониятларига келсак, у сониясига 30 кадр тезликдаги 4К сифатли видео суратга тушира олади. FullHD сифатли видео учун эса унда тезлик сониясига 60 кадрни ташкил этади.\nЧапда: iPhone 7 Plus Ўнгда: Huawei P10\nХулласи калом, Huawei P10 камерасига кўра iPhone/Galaxy даражасига кўтарилган. Мазкур жиҳати бўйича у кўпчилик хитойлик ишлаб чиқарувчилар смартфонларидан анчагина устунлигини намойиш эта билган.\nОперацион тизим ва овоз хусусиятлари\nAndroid 7 версияси мазкур қурилмада EMUI 5 талқинидаги қобиқ остида тақдим этилган. Телефонда яхши танланган энг керакли стандарт дастурлар жамланмаси бор. Улар қаторида FM-радио йўқ, лекин Huawei’нинг ўз мусиқа плеери зўр ишлайди. Смартфонда биттагина динамик бўлса-да, овози баланд ва тоза. Унинг овоз янгратиш хусусиятларини бемалол Galaxy S7 билан тенглаштириш мумкин.\nТоза ва баланд овоз, ажойиб вибрацияси бор – телефон чўнтагингизда бўладими ёки сумкангиздами – қўнғироқ келганидан бехабар қолмайсиз. Шовқинни камайтириш имкониятлари эвазига Huawei P10 ёрдамида сиз гавжум кўчада ҳам бемалол гаплаша оласиз.\nHuawei ўз телефонларига бошқа ишлаб чиқарувчиларнинг турли моделларидаги энг илғор жиҳатларини жорий этиши – яхши ҳол. У ёки бу имкониятни қайси компания биринчи бўлиб қўллагани эмас, балки муайян смартфонда шу имконият ва функциялар мавжудлиги кўпроқ муҳим.\nP10 модели ҳар томонлама муваффақиятли чиққан: бақувват қўшалоқ камера, тезкор қувватлаш ва кун давомида қуввати тугамасдан ишлаши, қулоқчинлар ва динамик орқали товушни яхши етказиб бериши… Бу шунчаки P9’нинг янгиланган кўриниши эмас, балки мутлақо янги модел бўлиб, кўп жиҳатлари билан Mate 9’га ҳам яқин.\nУнинг ижобий жиҳатлари сифатида қуйидагиларни таъкидлаб ўтсак арзийди: камераси ажойиб; бармоқ изи сканери аниқ ва тез ишлайди; тезкор қувватлаш технологиясини қўллаб-қувватлайди; металл корпусли эргономик дизайн; экран рангларни узатади; USB Type-C мавжуд.\nСалбий томонларига келсак: намдан ва чангдан ҳимоя йўқ; экранида олеофоб қоплама йўқ.\nНархи масаласига келсак, пойтахтимиздаги «Малика» савдо маркази дўконларида унга 5 500 000 сўм атрофида нарх белгиланган. Абу Сахий онлайн дўконида эса мазкур қурилмани 5 318 750 сўмга харид қилиш имкони мавжуд.\nХулоса тарзида айтиш мумкинки, Huawei P10 – бу қулай ўлчамлар ва кучли камерага эга ажойиб смартфондир. Бирор сабабга кўра iPhone 7 ёки Galaxy S8 харид қилишни хоҳламаган ёки бунга имкони бўлмаганларга P10 моделини бемалол тавсия этиш мумкин.\nHuawei P10 – бу қулай ўлчам ва ёқимли дизайн, кучли камерага эга илғор смартфондир.\nasaxiy.uz 5.3 млн Сотиб олиш\n"Малика" савдо дўконлари 5.5 млн Сотиб олиш\nКорпус шаклдорлиги ва дизайн\nКорпуснинг чанг ва сувдан ҳимояланмагани\nКорпуснинг қизиб кетиши\nкорпус ранги ўзгариши мумкин\n#Huawei #Huawei P10 #камера


Навоийда қиймати 15 млрд сўмлик йўл ўтказгич барпо этилмоқда - Anhor\nAnhor Все посты Навоийда қиймати 15 млрд сўмлик йўл ўтказгич барпо этилмоқда\nНавоийда Амир Темур ва Ғалаб кўчалари чорраҳасида пиёдалар учун йўл ўтказгич қуриш бўйича ишлар олиб борилмоқда. Қурилиш ишларини кузда битказиш режалаштирилмоқда. Айни пайтда ишларнинг 80% якунланган. Бу ҳақда «Ўзбекистон 24» телеканали хабар беради.\n«Пиёдалар учун йўл ўтказгич чорраҳада ЙТҲ хавфидан қочиш имконини беради ва бу ерда юзага келаётган тиқилинчларни бартараф этади», – дейилади телелавҳада.\nТелеканалнинг қайд этишича, кўприк жойлашадиган чорраҳа Навоий марказий деҳқон бозори ва буюм бозори ёнида жойлашган. Бир дақиқа ичида чорраҳадан 400 га яқин киши ўтади.\nҚурилиш қиймати қарийб 15 млрд сўмни ташкил қилади. Телеканал маълумотларига кўра, Навоий йўллардан фойдаланиш корхонаси буюртмачи сифатида чиққан. Бош пудратчи – “Навоий кўприклардан фойдаланиш” ДУК. Субпудратчилар орасида «Химпроммонтаж», Inter Karmala ва Element Qurilish корхоналари бор.\nОхиргичи Тошкент вилоятида рўйхатдан ўтган. Element Qurilish компаниясининг устав жамғармаси 3,2 млрд сўмни ташкил қилади, раҳбари – Нозим Солиҳов. Қурилиш компанияси 2011 йилдан буён фаолият кўрсатади ва лойиҳалари орасида асосан заводлар бор.\n«Бу ерда зинапоялар, пандуслар ва юк кўтариш қобилияти бир тонна бўлган лифт ўрнатиш кўзда тутилган», – дея хулоса қилинади лавҳада.


Умид Аҳмаджонов: Мундиал иштиёқида “ёнаётганимизни” Купер жуда яхши билади\n9 август, 2018, 11:05\nТеглар:Умид Аҳмаджонов | Эктор Купер | ЎФА\nУмид Аҳмаджонов ҳаммасини гапириб берди.\nУшбу ҳафтанинг муҳим воқеалардан бири шубҳасиз аргентиналик таниқли мутахассис Эктор Купернинг миллий терма жамоамизга бош мураббий этиб тайинлангани бўлди. 6 август куни Тошкентга етиб келган мураббий дарҳол жаҳон футболи эътиборини ўзига қаратди. Чунки Купер чиндан ҳам таниқли, ўз ишининг устаси бўлган мураббийлардан бири.\nАна энди Ўзбекистон миллий терма жамоаси ўзига муносиб мураббийни топди. Футболимиз тарихида биринчи марта машҳур мутахассис терма жамоамизда иш бошлади. Қолаверса, Ўзбекистон футбол ассоциациясининг биринчи вице-президенти Умид Аҳмаджонов ҳам берган сўзининг устидан чиқди. Бир неча бор миллий терма жамоамизга жаҳон чемпионатида ишлаган, таниқли мураббий олиб келиниши ҳақида айтиб келаётганди. Чиндан ҳам Эктор Купер Умид Муҳаммаджонович таъкидлаб ўтган барча таърифларига тўла мос тушади. Мухлислар эса Купернинг бош мураббий этиб тайинланганини қувонч билан қарши олдилар. Аргентиналик мураббий матбуот анжуманида бу таклиф қандай пайдо бўлгани, нима учун терма жамоамизни бошқаришга рози бўлгани, умуман шу ва яна бошқа кўплаб саволларга жавоб бериб ўтди. Шу ўринда бизни Умид Аҳмаджоновнинг ушбу мутахассис ҳақида билдирадиган фикрлари ҳам қизиқтираётганди. Доим журналистлар билан очиқ мулоқотга киришишни ёқтирадиган раҳбар бир қатор саволларимизга жавоб берди.\n“Эктор Купер учун Ўзбекистон терма жамоаси охирги имконият”\n- Умид Муҳаммаджонович, Эктор Купер варианти аслида қандай пайдо бўлганди?\n- Биринчи навбатда Муҳтарам Юртбошимиз Шавкат Миромонович Мирзиёевга ўз миннатдорчилигимизни билдирмоқчиман. Чунки Президентимиз Ўзбекистонда футболни янада тараққий эттириш, уни ривожлантириш учун жиддий аҳамият қаратмоқда. Ўзлари миллий терма жамоамиз учун хорижлик, кўпни кўрган, таниқли мутахассис олиб келиниши ҳақида айтгандилар. Ушбу сўзларидан келиб чиққан ҳолда биз Ўзбекистон миллий терма жамоасига ҳар томонлама мос бўлган мураббийни танлашимиз керак эди. Бу жуда жиддий ва нозик масала ҳисобланарди. Фақат мухлисларимиз бир нарсани тўғри тушунишларини истардимки, биз жаҳон чемпионатидан олдин терма жамоамизга мураббий олиб кела олмасдик. Ваҳоланки, биз кўплаб таниқли мутахассислар билан гаплашдик. Масалан, Хорватия термасини финалга олиб чиққан Златко Далич билан ҳам музокаралар ўтказдик. Карлос Кейруш билан эса ўзим икки марта Дубайда учрашдим. Лекин биласизми, Кейруш ўз нархини жуда ошириб юборди. Кейинчалик Эктор Купер билан учрашганимдан сўнг у менга ёқиб қолди. Яъни, унда инсонийлик хислатлари яхши экан. Биз унга таклиф билан чиққанимиздан сўнг дарҳол терма жамоамиз ва футболимиз ҳақида маълумотларни топишга киришди. Очиғи, Купернинг тактикаси менга ёқди. Кейрушга ўхшаганлар эса нархини хаддан ташқари ошириб юборди. Ахир эртага унга тўланадиган пулларни жавобгарлиги ҳам бор-ку, негаки, бу халқимизнинг пуллари. Купер эса ўз ҳаётини фақат футболга бағишлаган. Унинг жаҳон футболида ҳам ўз ўрни бор ва обрўси катта. Эътиборли томони шундаки, Эктор Купер учун Ўзбекистон терма жамоаси охирги имконият. Агарда Ўзбекистонни жаҳон чемпионатига олиб чиқа олмаса, эртага ҳеч кимга керак бўлмай қолади. У эса бундай аҳволга тушиб қолишни сира хоҳламайди. Шу боис бу мураббийнинг важохати, иштиёқи менга ёқди. Ҳаммасини гаплашиб, яхшилаб тушунтирганимиздан кейин терма жамоамизда ишлашга розилик билдирди ва шундан сўнг шартнома туздик. Биз Купер билан ўтириб, бафуржа суҳбатлашганмиз. Бизнинг қанчалик жаҳон чемпионатига чиқишимизни у жуда яхши билиб турибди. Эртага ўзим ҳам халқимизнинг олдида уятли бўлиб қолишни хоҳламайман. Айрим мухлисларимиз эса тушуниб тушунмай, Осиё Кубогига ҳеч қанча вақт қолмади, бош мураббийни эртароқ олиб келиш керак эди, деган гапларни айтишяпти. Аммо ўзимни ҳам иш бошлаганимга энди 8-10 ой бўлди. Мен эса бирданига ўзимдан-ўзим дуч келган мураббийни олиб келавермайман-ку. Бунинг учун ҳаммасини жиддий ўйлаб чиқиб, вазиятни ўрганиб кейин бир қарорга келамиз. Мураббий олиб келиш бу майнавозчилик эмас. Ҳеч ким Сколарининг кунига тушишни истамайди. Масалан, ҳозиргача Сколари судлашиб юрибди. Биз футболимиздаги иш тизимини профессионал даражага олиб чиқяпмиз. Шу боисдан терма жамоага бош мураббий тайинлашда жуда эхтиёткор ҳамда аниқ режа асосида ишлашимиз керак эди. Купернинг шартномаси ҳам профессионал даражада қилинди. Ахир ҳар тўрт йилда жаҳон чемпионатига чиқмасдан мураббий қидириб юравермаймиз-ку. Энди халқимизни хурсанд қилишимиз керак. Юқорида айтганимдек, Муҳтарам Юртбошимиз терма жамоамизга энг яхши мураббийлардан бирини олиб келамиз, дея яхши тилакларни билдирган. Мана, Президентимизнинг ушбу сўзлари ўлароқ биз терма жамоамизга ана шундай жаҳон футболида ўз обрўсига эга бўлган мураббийни олиб келдик.\n- Дарвоқе, Купер матбуот анжуманида терма жамоамизга келишида сизнинг ва Муҳтарам Юртбошимизнинг ҳиссаси катта бўлганини алоҳида таъкидлади. Шу ҳақида ҳам тўхталиб ўтсангиз.\n- Купер бу ерга ўзидан-ўзи келиб қолгани йўқ. Бунгача у Ўзбекистон мамлакати ҳақида ўрганган, Президентимиз ҳақида эшитган ва кўрган. Масалан, интернетда “Ютуб” тармоғида ҳурматли Юртбошимизнинг футболимиз ҳақида жонкуйдириб гапираётганларини кўришимиз мумкин. Купер албатта Президентимизнинг сўзларини эшитиб, билиб таҳлил қилган. Бундай кучли мутахассислар қаерга бораётганини жуда яхши билишади. Купер мамлакатимиз раҳбарининг спортга, хусусан футболга катта эътибор қаратаётганини, уни яхши кўришини билиб, кўриб туриб келяпти. Бошқа давлат раҳбарларнинг эса спорт ёки футбол билан иши йўқ. Давлат раҳбарининг бундай эътиборидан кейин ўзини ҳурмат қилган мураббий ўша ерга келмайди-да. Бундан ташқари, халқимиз футболсевар. Бизда бошқа спорт турлари алоҳида, футбол эса алоҳида бир мавзу.\n“У Кейрушга ўхшаб пулга шўнғиб кетмади”\n- Айтинг-чи, сиз биринчи маротаба Эктор Купер билан қачон ва қаерда учрашдингиз?\n- Биринчи марта у билан Москвада учрашдик. Ўшанда ҳаммасини гаплашиб олгандик. Биз шартнома шартларини икир-чикиригача келишиб олдик. Биласизми, унинг варианти ва номзоди ҳаммамизни қониқтирди. Бир гапни айтиб қўяй: у ўта қиммат мураббий эмас. Купер Кейрушга ўхшаб пулга шўнғиб кетмади. Масалан, португалиялик мураббий бизга дастлаб бошқа нарса деди, иккинчисида эса тўланадиган пулни беш баробарга ошириб юборди. Ҳаётда нимагадир умид қиладиган инсон ҳеч қачон ҳамма нарсани пул билан ўлчамайди. Купернинг футболга қарашлари, хаётий принциплари бизга манзур келди. Қаранг, дунёда 210 та мамлакат бўлса, ҳар бири жаҳон чемпионатида қатнашишни орзу қилади. Купер эса бизнинг қанчалик мундиал иштиёқида “ёнаётганимизни” жуда яхши билиб турибди. У барча масъулиятни билиб туриб бу ерга келди.\n- Аргентиналик мутахассис билан музокаралар ижобий якунланди. Ўзингиз айтганингиздек, унинг шартномаси ҳам профессионал даражада тузилди. Биз ўз томонимиздан унга шартларимизни айтдик ва у рози бўлди. Энди мураббий бизга қандай талабларни қўйди?\n- Албатта, у ҳам ўзига яраша талабларни қўйган. Масалан, ўзаро келишув бўйича белгиланган пулини вақтида олиши, қолаверса, бу ерда унга етарли даражада шароитларни яратиб берамиз. Уй-жой, машина, умуман ишлаши учун ҳаммаси муҳайё этилади. Энди бундан буён халқаро мусобақалар ёки бошқа ўйинлар учун ФИФА кунларида фақат унинг ўзи ҳал қилади. Ўзингиз ҳам яхши биласиз, Купернинг ФИФАда ҳам ҳурмати баланд. Биз футбол ассоциациясида иш бошлаб зўр ишлар қиляпмиз демоқчи эмасман. Аммо илгари Қирғизистон билан ёпиқ стадионда ҳам ўйин ўтказилган. Бу нима деган нарса? Уят эмасми? Футбол – бу жамоавий ўйин.\n“ПФЛдаги вазиятни ўрганиб чиқяпман”\n- Шунингдек, сизнинг ФИФА президенти Жанни Инфантино билан яқин муносабатда эканлигингиздан хабарим бор. Демоқчиманки, Эктор Купер масаласида унинг ҳам алоқаси борми?\n- Ҳа, шундай. Футболда Инфантино мен учун устоз. Мен иш бошлаганимдан кейин бир ҳафтадан сўнг Швейцарияга бориб Инфантино билан икки соат давомида ўтириб ҳамма нарсани гаплашиб олгандик. Бундан ташқари, яна кўплаб тадбирларда бирга бўлдик. Қолаверса, кучли терма жамоалар билан ўртоқлик учрашувларини ўтказишда ҳам ўзи бош-қош бўляпти. Албатта, унинг маслаҳатига ҳам қулоқ солдик. Охирида 5-6 та номзод қолганида Инфантино менга “Умид, мана шу мураббий сенинг истакларингни рўёбга чиқариб беради”, деди. Чунки мен ҳам бунинг учун жавобгарман.\n- Ўзбекистон футбол ассоциациясида иш бошлаган илк кунингизданоқ асосий мақсад ва орзумиз миллий терма жамоамизни жаҳон чемпионатига олиб чиқиш эканлиги ҳақида айтгандингиз. Энди эса ана шу мақсад ҳамда истакларимизни амалга ошириш учун Эктор Купер олиб келинди...\n- Ҳа, бизнинг мақсадларимизни тўғри тушунаётганингиз учун раҳмат. Бироқ айрим журналистлар буни нотўғри талқин қилишяпти. Шунчаки, вазиятга тўғри баҳо беришларини истардим. Биз жаҳон чемпионатида ишлаган, тажрибали мураббийни олиб келамиз деб айтганмиз. Энди ўзингиз ўйланг-чи, мундиалдан олдин қайси мураббий ўз термасини ташлаб келади?\n- Умид Муҳаммаджонович, яна бир масалага эътиборингизни қаратмоқчи эдим. ПФЛ ўзи ишлаб чиққан регламентга яна ўзгартиришлар киритиш ҳақида ўйламоқда. Аниқроғи, “олтин очколар” қоидасини бекор қилмоқчи. Бундай ўзгаришга қўл уриши мумкинлиги ҳақидаги хабардан кейин ПФЛ жиддий танқид остида қолди. Ҳозирги футболимизда тўғри йўналишни танлаб, ҳаммамиз бир мақсад йўлида бирлашаётган бир пайтда ПФЛнинг бу тарзда ўзи ишлаб чиққан регламентни яна бузишга уринаётгани эса ўз навбатида сизга ҳам танқидларни йўналтирмай қолмайди. Айнан шу масалага сизнинг муносабатингиз керак.\n- Ҳозирда мен бу масалани ўрганиб чиқяпман. Ҳайронман, бу қаердан келиб чиқди экан? Сўнгги кунларда Осиё ўйинлари учун спортчиларимизни кузатиш маросимини ўтказдик, Эктор Куперни кутиб олдик, умуман, терма жамоамизга берилиб кетиб, бу ёқдаги ишларга улгурмай қолибмиз. Албатта, бу ишни ҳам ўрганиб чиқиб, кейин сизга айтаман. Аввало вазиятни ўзим обдон ўрганиб чиқишим керак. Барибир ҳар қандай ҳолатда ҳам қарор менсиз қабул қилинмайди. Мен ҳам эшитдим, ҳар хил гап-сўзлар бўлибди. Аввало бунинг тагига етишим керак. Шундан сўнг ушбу масала бўйича ўз фикрларимни билдираман.\nКейруш Эронда 2млн оларди. 5 баравар куп сураган булса, 10 млн сураган


UZMOBILE алоқаси энди 6000 метр баландликда...\n11.12.2019 19:06 0 2479\nUZMOBILE янги чўққиларни забт этмоқда! Эндиликда халқаро авиакомпаниялар самолётлари бортида парвозни амалга оширган ҳолда миллий оператор хизматларидан фойдаланиш мумкин.\nХалқаро ҳаво транспорти ассоциацияси (IATA) маълумотларига кўра, 2018 йилда дунё бўйлаб авиакомпанияларнинг йўловчи ташиш ҳажми 4,4 миллиард кишини ташкил этди, бу эса дунё аҳолисининг 60 фоизини ташкил этади! Шу билан бирга, аксарият ўзбекистонликлар дунё бўйлаб саёҳат ёки хизмат юзасидан сафарга чиқиб, кўп парвоз қилишади. Ва бугунги кунда кўпчилик ўз олис сафарларини айнан авиакомпанияларга ишонишлари ажабланарли ҳолат эмас, сабаби у — тез, шинам ва қулайдир.\nЭҳтимол мобил алоқадан фойдалана олмаслик имконияти парвозларнинг асосий камчилиги бўлган бўлиши мумкин. Парвоз пайтида барча воқеалардан бохабар бўлиб туриш учун баъзи ҳолларда алоқада бўлиш жуда муҳим ҳисобланади. Энди UZMOBILE миллий оператори билан бунинг имкони мавжуд.\nМиллий оператор қуйидаги йирик халқаро авиакомпаниялар самолётлари бортида роуминг хизматларини тақдим этишни йўлга қўйди: Uzbekistan Airways, Turkish Airlines, ALITALIA, Qatar Airways, Emirates, Virgin Atlantic ва бошқалар!\nУшбу хизматни ўз абонентларига тақдим этиш учун «Ўзбектелеком» АК ва «AeroMobile.AS» (Халқаро ҳаво бўшлиғи) ўртасида шартнома тузилди.\nҲар қандай абонент парвоз вақтида ернинг исталган нуқтасидан қўнғироқ қилиши ва қўнғироқларни қабул қилиши, шунингдек SMS юбориш ёки интернет орқали мессенжерларда мулоқот қилиши ҳамда электрон почтадаги муҳим хатларни текшириши мумкин. Хизмат учун тўловлар милий валютада амалга оширилади ва махсус шартнома талаб этилмайди – барчаси жуда ҳам оддий.\nИшончли UZMOBILE алоқаси билан ҳаттоки 6000 метр баландликда ҳам барча ишлардан хабардор бўлиб туринг.\nUZMOBILE – ишончли алоқа мобил оператори!\n«AeroMobile» роуминг хизмати шартлари билан бу ерда танишиб чиқишингиз мумкин.\nРоумингга уланиш бўйича батафсил маълумотни қуйида келтирилган ҳаволалардан олишингиз мумкин:\nUZMOBILE самолёт AeroMobile\nХориж 16/07, 10:25


ОРВИ НИ ДАВОЛАШДА НИМА ЁРДАМ БЕРАДИ, НИМАДАН ФОЙДА ЙЎҚ?\nХозирги замон тиббиёти ўткир респиратор вирусли инфекция (ОРВИ) нинг нохуш симптомларидан бир-икки кунда халос бўлишга ёрдам берсада, касслликнинг тўлиқ тузалишига камида бир хафта вақт кетади. Ушбу шамоллашни йўқотувчи дорилар мавжуд эмас, хамма умид ўз организмимизга боғлиқ ва даволаш чоралари хам айнан шу организмнинг иммун тизимини қўллаб қувватлашга қаратилади.\nОРВИ нима ва у гриппдан қандай фарқланади?\nХар иккаласи хам респиратор вирусли касаллик бўлгани учун клиник симптомлари бир хил бўлади. Аммо ОРВИ гриппга нисбатан камроқ зарарли кечиб, симптомлар енгилроқ намоён бўлади. Грипп эса ўта юқумли хисобланиб, жиддий асоратлар: бронхит, пневмония, менингит, энцефалит (то ўлим) гача олиб келади. Шу сабабли гриппни даволашда янада хушёрлик талаб этилади.\nАмериканинг касалликларни профилактика ва назорат қилиш маркази грипп ва ОРВИ ни фарқлашдаги қуйидаги чек листни ишлаб чиққан бўлиб, ўз холатингизни шунга қараб белгилашингиз мумкин:\n1. Касалликни бошланиши\nОРВИ да организм ахволи аста-секин ёмонлашади. Аввfл бурун битиши, кейин томоқда енгил оғриқ ва кейинроқ тана хароратини бироз ортиши кузатилади.\nГриппда эса бемор холати бирданига ёмонлашади. 10 дақиқа илгари ўзини яхши хис қилган инсонда бироз вақт ўтгач иситма ўйнай бошлайди, ахволи оғирлашади.\n2. Тана хароратини ортиши\nОРВИ да тана харорати унчалик юқори эмас - 37–38 °С ни ташкил этса, гриппда иситма жунжикиш билан кечади ва 38,5 °С дан юқори бўлади.\n3. Бурун битиши\nОРВИ да бурун битиши дархол бошланади, хатто инсон касал эканини хис қилгунча бурун битиши мумкин. Гриппда эса бурун битиши иккинчи даражали ва касалликнинг 2-3 куни пайдо бўлиши мумкин.\n4. Томоқ оғриши\nБу симптом ОРВИ учун асосий белги хисобланса, гриппда ва айниқса унинг бошланишида деярли кузатилмайди.\nОРВИ да йўтал кузатилмайди. Гриппда эса у доимо асосий белги хисобланиб, кўпинча оғриқли бўлади.\n6. Кўзлардаги дискомфорт\nОРВИ да кўз симптомлари камдан кам кузатилади. Кузатилганда хам бор йўғи кўзларга енгил қум сепилганга хос хиссиёт безовта қилади. Грипп эса кўрув аъзолари доимо зарарланади. Кўзлар қизариб ёшланади уларда ачишиш ва ёруғликдан қўрқиш хисси пайдо бўлди.\n7. Интоксикациянинг бошқа белгилари\nОРВИ енгил бўшашиш ва бош айланиши билан кечади. Гриппда эса шикоят барча тизимларга хос бўлади. Масалан, жунжикиш, кучли бош ва бўғимлар оғриши, бўғимлардаги қақшаган оғриқ касалликнинг бошланишиданоқ кузатилади.\nОРВИ да қайси даво муолажалари аниқ ёрдам беради:\nАгар Сиз ўзингизда грипп эмас балки ОРВИ белгилари бор деб хисобласангиз, қуйидаги еттита синалган ва эффектив даво чораларини қўллашингиз мумкин:\nОрганизмни етарли миқдорда суюқлик билан таъминлаш – тезроқ соғайишнинг гарови хисобланади. Яъни етарли намлик, шиллиқ қаватларнинг иммун холатини белгилаб беради, қайта тушиши мумкин бўлган вирус ва бактерияларнинг зарарсизланишини таъминлайди. Бунинг учун кўпроқ сув, шарбатлар, бульон, асал ва лимонли чой ёки компот ичинг. Организмдан суюқликни чиқаришни тезлатиши мумкин бўлган алкогол, кофе ва газланган ичимликларни истеъмол қилманг.\n2. Хонани намлигини назорат қилинг\nҚуруқ хаво шиллиқ қаватларни қуритади. Бу айниқса қишда иситиладиган уйларнинг намлилик даражаси 15-20% дан пасайиб кетганда кузатилади. Хонани намлигини 40-60% холатда ушлаб туриш учун махсус ёки қўлбола мосламалардан фойдаланинг.\n3. Бурунни тузли эритма билан ювинг\nБунинг мақсади хам шу – шиллиқ қаватларни намлигини сақлаб туришга қаратилган. Туз намликни узоқроқ ушлаб туради ва бунинг эффекти узоқроқ давом этади. Тузли бурун спрейларидан одамлар кўп тўпланадиган жойларга киришдан олдин 1-1,5 соат олдин фойдаланинг.\n4. Хонани шамоллатинг\nВируслар қуруқ ва хавоси харакатсиз хонада осон ва тез кўпаяди. Хонани даврий равишда шамоллатиб туриш вируслар кучини йўқотади, уларнинг концентрациясини камайтиради, кўпайишини олдини олади.\n5. Тоза хавода айланинг\nБундан мақсад хам шу вирусга тўлган хонадан чиқиб, тоза хаводан хам бахраманд бўлиш, хам мавжуд вируслар учун дискомфорт холат туғдириш хисобланади.\n6. Оғриқ ва дискомфортга қарши курашинг\nСоғайиш тезлигига оғриқ қолдирувчилар ёрдам бермасада, организм умумий холатни яхшилаш учун фойда беради. Томоғингиз оғриса тузли сувда чайқанг, аптекада сотиладиган спрей ёки обакидандон (леденцы) дан фойдаланинг.\nУмумий қувватсизлик, бош оғриши, ўта юқори иситмада, бурун ва томоқ сохасидаги дискомфортда – ибупрофен ёки парацетамол истеъмол қилинг.\nБурун битишига қарши ва эркин нафас олиш учун - қатъий йўриқнома асосида, томир торайтирувчи томчи дорилардан фойдаланинг.\n7. Дам олинг\nРежимга риоя қилиш ва дам олиш – тузалишнинг энг катта кафолати хисобланади. Сиз дам олаётган пайтда организм барча кучларни инфекцияга қарши курашишга йўналтиради.\nОРВИ да қандай даво фойда бермайди.\n1. Антибиотиклар қабул қилиш. Улар бактерияларга таъсир этсада, вирусга қарши кураша олмайди.\n2. Вирусга қарши препаратлар қабул килиш. Улар ОРВИ да фойда бермайди, аксинча уларнинг ножўя таъсирлари организм саломатлигига таъсир этади.\n3. Ёш болалар учун рецептурада белгиланмаган шамоллашга қарши дорилар ичиш.\nНоябр 24, 2019 658 2 Рукн ИНФЕКЦИОН ХАСТАЛИКЛАР


ЭЛЕКТОРАТ ТАКЛИФЛАРИ МУҲОКАМАДА - Ўзбекистон овози газетаси\nЭЛЕКТОРАТ ТАКЛИФЛАРИ МУҲОКАМАДА\nПарламент қуйи палатасидаги ЎзХДП фракцияси қонун лойиҳаларида электорат манфаатларини ифода этиш мақсадида жойларда жамоатчиликнинг фикр-мулоҳазаларини ўрганмоқда. Бу жараёнда партия Марказий Кенгаши ҳамда маҳаллий ташкилотлари билан узвий алоқада иш олиб бориляпти.\nУчрашувларда, давра суҳбатларида қонун лойиҳалари мутахассислар, электорат вакиллари иштирокида чуқур таҳлил қилиниб, мавжуд ҳолат ва истиқболдаги масалалар бўйича таклифлар ишлаб чиқилаётир. Бу фракциянинг доимий иш тартибига айланди.\nШундай тадбирлардан бири ўтган ҳафта Сурхондарё вилоятида ўтказилган эди. Унда «Аҳолининг санитария-эпидемиология масалаларида осойишталиги тўғрисида»ги қонун лойиҳаси электорат вакиллари иштирокида кўриб чиқилиб, қатор таклифлар ўртага ташланган эди.\nФракциянинг қонун лойиҳасини такомиллаштириш юзасидан тузилган ишчи гуруҳи куни кеча мазкур таклифларни муҳокама қилди.\nЭслатиб ўтамиз, ЎзХДП фракцияси аҳолининг санитария — эпидемиология масалаларида осойишталигини таъминлаш соҳасида юридик ва жисмоний шахслар, якка тартибдаги тадбиркорларнинг ҳуқуқ ҳамда мажбуриятлари аниқ белгилаб берилаётгани ва бошқа жиҳатларни ҳисобга олиб, мазкур қонун лойиҳасини биринчи ўқишда қўллаб-қувватлаган.\nАлишер СОДИҚОВ, ЎзХДП фракцияси аъзоси:\n— Йиғилишда Сурхондарё вилоятидаги муҳокамалар жараёнида эътибор берилган қатор масалалар яна бир бор атрофлича кўриб чиқилди. Хусусан, санитария-эпидемиологик хавфсизликни таъминлаш учун нафақат давлат назоратини, шу билан бирга, фуқаролик жамияти институтларининг иштирокини ҳам кучайтириш, озиқ-овқат маҳсулотларига, уларни ишлаб чиқариш, ташиш, сақлаш ва сотишга, таълим ва тарбия муассасалари фаолияти билан боғлиқ санитария-эпидемиологик талабларни янада такомиллаштириш йўллари ўрганилди.\nИшчи гуруҳ партиямиз дастурида ва фракциямиз фаолиятида аҳоли бандлигини таъминлаш устувор аҳамият касб этишини инобатга олиб, меҳнат шарт-шароитларига қўйиладиган санитария-эпидемиологик талаблар юзасидан билдирилган таклифларга алоҳида эътибор қаратди. Чунки электорат вакилларининг бу борадаги фикр-мулоҳазалари масала ҳақиқатдан ҳам долзарб эканини англатади.\nИшчи гуруҳ йиғилишида қонун лойиҳасининг юқорида қайд этилган меъёрларини янада аниқлаштириш ва такомиллаштириш бўйича таклифлар маромига етказилди. Мазкур таклифларни масъул қўмитага тақдим этишга келишиб олинди.


Абонентлерге не себептен намәлим номерлерден қоңыраўлар келип атыр? Олардан қалай қорғаныў мүмкин? Олардың мақсети не? » KarInform\nСоңғы ўақытларда социаллық тармақларда мобиль байланыс пайдаланыўшыларына намәлим номерлерден қоңыраў етилип, соң байланыс үзип қойылып атырғаны, бул телефон арқалы алдаўшылықтың жаңа түри екенлиги ҳаққындағы хабарлар тарқалып кетти. Бул төмендегише көринисте болған: пайдаланыўшыға намәлим номерден қоңыраў келеди, 2 секундтан соң болса байланыс үзилип қойылады. «АиФ.ru» басылымы мәлимлеме қәўипсизлиги бойынша қәниге Александр Баранов пенен буны ким, қандай мақсетте әмелге асырып атырғанын және бундай жағдайда өзин қалайынша қорғаў мүмкинлиги ҳаққында сәўбетлести, деп жазады Kun.uz.\nНе себептен намәлим номерлерден қоңыраўлар келмекте?\nМәлим болыўынша, буны алдаўшылар әмелге асырып, олар абонент өткерип жиберилген (қабыл етилмеген) қоңыраўды көрип, сол номерге өзи қайта қоңыраў етиўди мақсет еткен. Барановтың атап өтиўинше, бундай алдаўшы фирмалар байланыс операторлары менен келисим дүзип, оның шәртлерине муўапық алдаўшылардың номерлерине келип түсетуғын ҳәр қандай қоңыраў пуллы болады. Яғный, егер абонент қайта қоңыраў етсе, оның есабынан белгили бир сумма шешип алынады. Бундай фирмалар абонентлердиң номерлерин ашық дәреклерден ямаса абонент базасын сатып алыў арқалы алыўы мүмкин.\nАлдаўшылардан қалай қорғаныў мүмкин?\nКонтактлериңизге кирмейтуғын бундай номерлерге қоңыраў етпеў керек. Егер бул алдаўшылар емес, зәрүрлик бойынша басқа бир адам қоңыраў еткен болса, ол әлбетте қайтадан қоңыраў етеди. Егер сиз алдаўшылар қоңыраў еткенинен гүманлансаңыз, номерди интернеттен излеп, ол ҳаққында мәлимлеме алыўыңыз мүмкин. Сондай-ақ, сол номерди «қара дизим»ге киргизип қойыўыңыз мүмкин, бирақ бул оншелли нәтийжели жол емес, себеби алдаўшылар өз номерлерин турақлы түрде өзгертип турады.\nЕгер пул шешип алынған болса, оны қайтарыў мүмкин бе?\nҚәнигениң пикиринше, теориялық жақтан пулларын қайтарыў мүмкин, бирақ буны әмелге асырыў қурамалы ҳәм белгили қәрежетти талап ететуғын процесс есапланады, себеби, бунда абоненттиң өзи қайта қоңыраў еткен.\n«Алдаўшы фирма қоңыраў еткенин дәлиллеў оғада қыйын болады. Әдетте, олар ҳуқықый тәрептен жақсы қорғалған. Әлбетте, алдына мақсет қойып, толық түрдеги суд процеси өткерилсе, онда пуллар қайтарылыўына ерисиў мүмкин, бирақ буны ҳәр ким де қәлей бермейди. Бул қурамалы техникалық экспертизаны талап ететуғын суд процеси болып, көп пулға айланады», - деп түсиндирген қәниге.\nНөкистеги жөнелисли таксилер қашан «өзиниң &# ...\nХалық билимлендириў министрлиги мектеплерде «Соңғы қ ...\n«Көк кит»тен қутылып едик. Енди және бир бәле пайда ...\nТест процеси менен байланыслы барлық сораўларыңызға телеф ...\nАдам саўдасы қурбаны болған «байдың еркеси» (болған ...


“Реал” Роналдусиз қандай кўриниш ҳосил қилиши мумкин? - Zamin.uz\n15:38 / 15.07.2018\nПортугалиялик футболчи Ла Лигадаги 9 йиллик фаолиятидан кейин “Сантьяго Бернабеу”ни тарк этди. Мадридликларнинг олдида турган муҳим масала энди – Роналдусиз қандай ўйнаш кераклиги кўндаланг турибди. Қуйида бу ҳақида мулоҳаза юритамиз.\nКриштиану Роналду энди “Реал Мадрид” ўтмишининг бир парчасига айланди. Беш карра “Олтин тўп” соҳиби бу ҳафтада “Ювентус” клубига катта маблағлар эвазига кўчиб ўтди. “Реал” эса 2009-йилдан бери биринчи бор жамоани усиз тузишга мажбур.\nПортугалиялик ҳужумчи тўққиз мавсумдан бери испан клубининг асосий таркибида ўйнаб келди. “Манчестер Юнайтед”дан келиб қўшилганидан бери у таркибнинг энг йирик юлдузи мақомида ҳаракат қилди.\nРоналду “қаймоқранглилар” учун 438 ўйинда 450 гол уришга эришди. Бу вақт оралиғида 16 совринга эга чиқди. Улар орасида Зидан қўли остида беш мавсум ичида тўрт марта эга чиққан Чемпионлар Лигаси соврини алоҳида ўрин тутади.\nАммо Зинедин Зидан ортиқ бош мураббий эмас. У Киевда “Ливерпуль”га қарши баҳсдан сўнг клуб бошқарувини тарк этди ва унинг ўрнига Испания термаси бошқарувидан Хулен Лопетеги олиб келинди.\nЛопетегининг дастлабки иши энди Роналдуга муносиб ўринбосар топиш бўлади. Ёзда ким келишидан қатъий назар, у жуда катта обрўга эга бўлиши талаб этилади. Роналдунинг 450 голи, Чемпионлар Лигасида эришган ютуқларини унча-мунча футболчи тўлдира олмайди.\nШунга қарамай, мадридликлар олға қадам ташлаши керак. Зеро ўтмишда Роналдудан аввал ҳам кучли юлдузлар тарк этган. Булар сирасига Алфредо Ди Стефано, Пако Хенте, Раул ва бошқалар.\nДемак, кейинги мавсум учун “Реал” таркиби қуйидагича кўриниш ҳосил қилиши мумкин. Роналдусиз ўйнаш қанчалик омадли чиқишини эса вақт кўрсатади.\nРоналду ролида Неймар\nЛопетеги 4-3-3 ўйин схемасида ўйнашни ёқтиради, агарда клуб Роналдунинг ўрнига Неймарни олиб келишнинг уддасидан чиқса, мадридликларнинг ҳужум учлиги даҳшатли кўриниш ҳосил қилиши аниқ.\nРоналду кўп вақтини марказий ҳужумчи позициясида ўтказган бўлсада, у чап қанотдан ҳужумга қўшилишни ёқтиради. Бу эса “ПСЖ” вакилининг ҳам энг севимли амплуаси ҳисобланади.\nНеймар тўрт мавсум каталонияликлар сафида айнан чап қанот ҳужумчиси вазифасида ўйнади. Миллий терма жамоасида ҳам айнан шу позицияда ҳаракат қилади. Хуллас, Неймар Бензема ва Бейллар билан кучли учликни яратиши мумкин. Лопетегида эса қўшимча вариантлар ҳам бор. У Иско, Марко Асенсио ва Лукас Васкеслардан ҳам фойдаланиши мумкин.\nМбаппе ўнгда, Бейл чапда\nКилиан Мбаппе Жаҳон Чемпионатининг кашфиётларидан бири бўлди ва у ўтган ёзда “Реал” имзоламоқчи бўлган футболчилардан бири. Бироқ у ўшанда Парижга кўчиб ўтишни маъқул топган эди.\nРоналду жамоани тарк этганидан кейин франциялик иқтидор эгаси “Реал”га ўтиши эҳтимоли ошган. 19 ёшли ҳужумчи мадридликларнинг ўнг қанотидан ўрин олса, Гарет Бейл ўзининг аввалги позицияси – чап қанотга қайтиши мумкин. Бейл бу нуқтада “Тоттенхем”да омадли иштирок этган. Бироқ Мадридда Роналду туфайли у ўз позициясини ўзгартиришга мажбур бўлганди.\nАзар даврани кенг олиши мумкин\nРоналдунинг ўрнини тўлдириши кутилаётган навбатдаги истеъдод эгаси бу Эден Азар. Бельгиялик футболчи “қаймоқранглилар”да ўйнаш истаги борлигини айтиб, Ла Лига вакили мутасаддиларини ўзига жалб қилди.\n“Челси” ҳужумчиси Лондонда олти мавсум ўтказди ва унинг қаҳрамони Зидан ортиқ “Сантьяго Бернабеу”да бўлмаса ҳам, олдинга қадам ташлаш вақти келганини тушуниб етган кўринади.\nАсенсиога порлашига имкон бериш\nАсенсио дунёнинг энг умидли ёш иқтидор эгаси ҳисобланади. У клубда чекланган ўйин амалиёти учун муносиб тарзда курашиб келди.\nЭнди Роналду кетгач, 22 ёшли футболчи учун назоратни қўлга олишнинг айни вақти. Лопетеги ҳам “Мальорка” тарбияланувчисининг ҳақиқий мухлиси. Ўтган икки мавсумда мос равишда 10 ва 11 гол уришга эришган Марко ўзининг кўрсаткичларини яхшилаши кутилмоқда. Аммо у майдондаги ўйин дақиқаларини орттира оладими, ҳозирча бирор нима дейиш қийин.\nРоналду «Ювентус»ни тарк этмоқчи. Унга иккита клубдан таклиф бор\n25-03-2020, 15:19, Спорт\nТаҳлил: Роналдунинг трансферидан ким ютди?\n28-07-2018, 17:53, Спорт\n18-07-2018, 06:30, Спорт\n11-07-2018, 10:23, Спорт\n17-01-2018, 21:45, Спорт\nЗидан: "Роналду "Реал"да қолиши аниқ. Жамоамни усиз тасаввур қила олмайман"\n26-08-2017, 20:16, Спорт


Аз-Замахшарийлар оиласи исломнинг муътазилий таълимотига мансуб бўлиб, ёш Маҳмуднинг дунёқараши мана шу диндор, тақводор отасининг таъсирида шаклланди ва дастлабки билимни ҳам ўз отасидан олди. Аллома ҳақидаги маълумотлардан маълумки, унинг бир оёғи ёғочдан бўлиб, тарихчилар бу ҳақда: «Бир оёғи ёғочдан эди ва узун яктагини тушириб кийгани учун курган одам уни чўлоқ деб ўйларди» — деб ёзганлар. Оғир иллат туфайли у ёшлигидан бир оёқ бўлиб қолган ва шундан сўнг отаси уни энди оғир меҳнатга ярамайди, деб кийим тикувчи устага шогирдликка бермоқчи бўлади. Бироқ ёшлигидан илмга ҳавасманд ўсган Маҳмуд отасидан ўзини мадрасага ўқишга юборишни сўрайди. Ўғлидаги илмга бўлган зўр иштиёқ ва ҳавасни сезган отаси уни мадрасага беради.\nАраб тилшунослиги ва грамматикасининг турли томонларига оид асарлар аз-Замахшарий ижодида салмоқли ўрин эгаллайди. Жумладан, араб тили грамматикасига оид «Ал-Муфассал» (1121 йил) номли асарини у Маккада яшаган пайтида, бир ярим йил давомида ёзган. «Ал-Муфассал» араб тили наҳву сарфини ўрганишда йирик қўлланма сифатида азалдан Шарқда ҳам, ғарбда ҳам шуҳрат топган асарлардан ҳисобланади. Кўпчилик олимлар ўз илмий қиммати жиҳатидан аз-Замахшарийнинг бу асари таниқли араб тилшуноси Сибавайҳнинг (796 йили вафот этган) араб грамматикасига оид китобидан кейин иккинчи ўринда туради, деб таъкидлаганлар. Ўша даврнинг ўзидаёқ араблар орасида ҳам бу асар катта эътибор қозонган ва араб тилини ўрганишда асосий қўлланмалардан бири сифатида кенг тарқалган. Ҳатто Шом (Сурия) ҳокими Музаффариддин Мусо кимда-ким Аз-Замахшарийнинг ушбу асарини ёд олса, унга беш минг кумуш танга пул ва сарупо совға қилишни ваъда берган. Бир қанча кишилар асарни ёд олиб, мукофотга ҳам сазовор бўлганлиги манбаларда келтирилган. Бу мисол аз-Замахшарий асарининг ўша даврда ҳам қанчалик юксак баҳоланганини кўрсатади. Бу асарнинг бир қўлёзмаси Тошкентда, ЎзР ФА Шарқшунослик институтида сақланади. «Ал-Муфассал»нинг ихчамлаштирилиб, мухтасар ҳолга келтирилган нусхаси «Ал-Унмазаж» («Намуна») номи билан аталади. Грамматикага оид асарларидан Шарҳ абйат китоб Сибавайҳ» — ҳозир зикр этганимиз Сибавайҳнинг китобига ёзилган мукаммал шарҳдир. Аз-Замахшарийнинг хоразмшоҳ Алоуддавла Абулмузаффар Отсизга бағишлаб ёзилган «Муқаддимат ул-адаб» асари алоҳида аҳамиятга эгадир. Бу ўринда шуни таъкидлаш керакки, хо-размшоҳлар даврида илм-фан, маданият анча тараққий қилган эди. Ҳукмдорлар, айниқса, хоразмшоҳ Отсиз олимлар, шоиру адибларга ҳурмат билан қарар, ўзи ҳам истеъдодли, маърифатпарвар, адабиётга қизиққан, билимдон одам эди. Унинг даврида илм-фан тараққиёти йўлида бир қанча хайрли ишлар амалга оширилган. Шу сабабдан бўлса керак, аз-Замахшарий «Муқаддимат ул-адаб»ни унинг номига бағишлаб ёзган. Асар беш катта қисмга бўлинган бўлиб — отлар, феъллар, боғловчилар, от ўзгаришлари ва феъл ўзгаришлари ҳақида баҳс юритади. Асар 1137 йиллари ёзиб тугалланган.\nАз-Замахшарий ўз асарида ўша давр араб тилининг истеъмолда бўлган барча сўзлари, ибораларини қамрашга интилган, уларнинг этимологиясига катта эътибор қилган. Шу боисдан ҳам аз-Замахшарийнинг бу йирик асарини мазкур йўналишдаги дастлабки асарлардан дейишга ҳақлимиз. «Муқаддимат ул-адаб» арабчадан форс, чиға-той, мўғул ва турк тилларига таржима қилинган. Манбаларда таъкидланишича, асарнинг чиғатой тилидаги таржимаси аз-Замахшарийнинг ўзи томонидан амалга оширилган. Зотан хоразмшоҳ Отсизнинг тушуниши учун асарнинг арабча матни билан биргаликда чиғатой тилидаги таржимаси ҳам яратилган, деб билиш ўринлидир. «Муқаддимат ул-адаб» яратилган давридан бошлаб бир неча асрлар давомида олимлар, тадқиқотчилар диққатини ўзига тортиб келаётир. У биринчи марта 1706 йили Хўжа Исҳоқ Афанди томонидан усмонли турк тилига таржима этилган. Сўнгра Оврўпонинг бир қанча тилларига (француз, немис) ўгирилган. Париж, Лейпциг, Вена, Лейдан, қозон шаҳарларида, Норвегия, Миср ва Ҳиндистонда бир неча марта чоп этилган. Немис олими Ватзастайн «Муқаддимат ул-адаб»-нинг Оврўпо қўлёзма фондларидаги еттита нусхасини қиёсий ўрганиб, 1850 йили Лейпцигда асарнинг икки жилдлик танқидий матнини нашр этган.\nАсарнинг чиғатой тилидаги таржимаси узбек тили тарихини ўрганувчилар учун муҳим аҳамиятга эгадир. Бу ҳақда Садриддин Айний 1921 йили «Меҳнаткашлар товуши» газетасига ёзган мақоласида «Аз-Замахшарийнинг «Муқаддимат ул-адаб» асари узбек тили учун бутун дунёнинг хазинаси билан баробардир», деб ёзган эди.\nАз-Замахшарий Макка амири, олим ва адиб Абул Ҳасан Али ибн Ҳамза ибн Ваҳҳос ас-Сулаймон билан дуст эди. Ибн Ваҳҳос ўз мамлакатининг жуғрофияси билан жуда яхши таниш бўлган. Аз-Замахшарий ибн Ваҳҳос маълумотларига таяниб, ўзининг Ҳижозга қилган сафаридан олган шахсий кузатишлари асосида ёзган «Китоб ал-жибол ва-л-амкина ва-л-мийоҳ» («Тоғлар, жойлар ва сувлар ҳақида китоб») номли асарида жуғрофий жойлар, тоғлар ва денгизларга дойр қимматбаҳо маълумотлар келтиради. Машҳур араб олими ва сайёҳи Ёқут ал-Ҳамавий (1179-1229) ҳам ўзининг бутун дунёга таниқли «Муъжам ал-булдон» («Мамлакатлар қомуси») асарида Арабистон, хусусан, Ҳижоз ҳақидаги маълумотларни аз-Замахшарийнинг ушбу асарига таяниб ёзган. Аз-Замахшарийнинг бу асари ғарб олимлари ўртасида ҳам кенг танилган, 1856 йили голландиялик арабшунос олим Сальверда де Граве томонидан мукаммал тадқиқ қилинган ҳолда нашр этилган.\n«Атвоқ уз-заҳаб фи-л-мавоиъз ва-л-хутаб» («Хутбалар ва ваъзлар баёнида олтин шодалар») — насиҳатомуз мақолалар тўпламидан иборат. Асар биринчи марта 1835 йили олмон олими Фон Хомир томонидан немисчага таржима қилиниб, арабча матни билан нашр этилган. Ўттиз йилча ўтгач, французчага таржима қилиниб, 1886 йили Парижда чоп этилган. 1873 йили ҳам усмонли турк тилига таржима қилиниб, Истамбулда нашрдан чиққан...\nАз-Замахшарийнинг «Рабиъ ул-аброр ва нусус ул-ахйар» («Эзгулар баҳори ва яхшилар баёни») асарида адабиёт, тарих ва бошқа фанларга оид ҳикоялар, латифалар, суҳбатларнинг энг саралари жамланган, 97 бобдан иборат бу асарнинг нодир бир қўлёзма нусха-си Тошкентда, ЎзР ФА Шарқшунослик институтада сақланади. Бун-дан ташқари, Лейден, Берлин кутубхоналарида ҳам қўлёзмалари мавжуд.\nОлимнинг аруз вазни ҳақида баҳс юритувчи «Ал-Кустос фи-л-аруз» («Арузда ўлчов (мезон)») асари муҳим манбалардан ҳисобла-нади. Алифбо тартибида йиғилган араб мақоллари, масалларига ба-ғишланган бошқа бир асарини «Ал-Мустақсо фи-л-амсол» («Ниҳоя-сига етган масаллар») деб атапш. «Мақомат» («Мақомлар») — эллик мақомдан иборат бўлиб, қофияли наср — сажъ услубининг нозик намуналарини ўзида мужассам этган муҳим асардир. «Девон уш-шеър» китоби ҳам диққатга сазовор асарлардан саналади. Аз-Замахшарийнинг «Навобиғ ул-калим» («Нозик иборалар») асари эса араб луғатларини ўрганишга бағишланган юксак дид билан ёзилган. Бу асар дастлаб француз тилига таржима қилиниб, асл нусхаси билан биргалиқда 1876 йили Парижда, 1870 йили қоҳирада, 1884 йили Байрутда, 1896 йили эса қозонда нашр этилган.\nНемис шарқшуноси қарл Броккелман дунёнинг турли қўлёзма хазиналарида «Ал-Кашшоф»нинг юзга яқин қўлёзмалари ва асарнинг ўзига битилган йигирмадан ортиқ шарҳ ва ҳошиялар борлиги ҳақида ёзиши аз-Замахшарий асарининг катта шуҳратидан далолат беради.\nҚоҳирадаги бутун дунёга машҳур Ал-Азҳар диний дорулфунунининг талабалари ҳам аз-Замахшарийнинг «Ал-Кашшоф» асари асосида Қуръонни ўрганадилар.\n«Ал-Кашшоф»нинг Тошкентда, жумладан, Ўрта Осиё ва Қозоғистон мусулмонлари диния назоратининг кутубхонасида бир қанча қўлёзма нусхалари сақланади.


Отасининг бўйнига сиртмоқ солган ўғил 15 йилга қамалди\nТашкент +4° Thu 22:00\nДобавлено: 05.12.2018, 15:08\nСпиртли ичимликка ружу қўйиш ҳеч қачон яхшиликка олиб келмаган. Оилаларнинг парокандаликка юз тутишига, нохуш ҳодисаларнинг содир бўлишига кўпинча ана шу спиртли ичимликнинг меъёридан ошиб кетиши сабаб бўлади. Спиртли ичимлик одам ичига тушгач, сархушлик бошланади. Ақл эса ўз-ўзидан чекинади. Шундай бўлгач, маст одам оғзига келганини ўйламасдан гапиради, хаёлига келганини қилади.\nИбодулла Тўрахонов (исм-фамилиялар ўзгартирилган) аввал тракторчи эди. Ичкилик сабаб касбидан айрилди. Бир неча йил бекор юрди. Кейинги пайтларда эса бир енгил машина олиб, уч-тўрт нафар елим идиш йиғиб, ўтказадиган аёлларга ҳайдовчилик қила бошлади. Кунлик топадигани мўмайгина, лекин бу пуллар ҳам оиласигача етиб бормайди. Кундалиги кунда ичкиликка сарфланаверади. Қуда-андали, неварали одамнинг кунда-кунора ичиб келиб, жанжал-тўполон қилиши оила аъзоларини бездириб юборди.\nИ.Тўрахоновнинг уч нафар ўғли бор. Каттаси ва кенжаси алоҳида яшайди. Уйда ўртанча ўғли Бекзод ва эр-хотин яшашади.\nБора-бора Ибодулланинг мияси ичкилик таъсиридан айниди. Маст бўлиб келган пайтлар хотини Зарифага қараб, «Мен бошқа аёл топдим, ўшанга уйланаман», дейишни одат қилди. Бундай гапларни эшитгач, аёл бирида жаҳли чиқса, бошқа сафар эътибор бермасликка уринади. Ҳа, одам боласининг иродаси пўлатдан эмас. Унинг ҳам куни келиб, сабр косаси тўлди.\nЎша куни Ибодулла яна маст ҳолда машина бошқариб келди. Ёнида доимги ҳамроҳларидан Нафиса ҳам келди.\n— Мана, Ибодулла аканинг пули, — деб Нафиса Зарифага 92 минг сўм пулни тутқазди. — Маст бўлгани учун ўзим бериб кетай дедим, — деди келганига изоҳ бериб.\n— Овқатинг борми? Қорним оч, — деди ширакайф Ибодулла хотинига қараб.\n— Ҳозир тайёрлайман, — деб ошхонага ўтиб кетди аёл.\n— Сен вино олиб кел, — деди Бекзодга.\n— Ўзи маст бўлсангиз, вино ичиб нима қиласиз?\n— Олиб кел дегандан кейин, олиб келмайсанми, — деб бақирди. — Болангга айт, вино олиб келсин, — деди хотинига эшиттириб.\nБекзод онасидан пул олиб, велосипедида дўконга кетди.\nИбодулла овқат келмасидан винони ича бошлади. Овқат вақтида ақл-ҳуши тарк этган Ибодулла куракда турмас сўзларни алжирай бошлади. У уйга ичиб келган кунлари дераза ойналарини синдирар ёки кўчага чиқиб кетарди. Шунинг учун кўпинча унинг оёқ-қўлларини боғлаб қўйишарди. Кайфи тарқагач эса қўл-оёғини бўшатишарди.\nБекзод дадасининг қўлини орқага қайириб, уйга олиб кирди. Онаси келтирган ип билан қўл-оёғини боғлаб ташлади. Дадасининг кунда-кунора қиладиган жанжаллари оила аҳлини бездириб юборганди. Неча йиллардан бери аҳвол шу. Баъзида қўни-қўшни, қариндош-уруғ олдида изза бўлиб қолади. Шуларни ўйларкан, ўлдириб қўя қолсамми, деган мудҳиш ўй ўтди Бекзоднинг хаёлидан. Аввалига қўрқиб кетди, кейин қатъийлашди. Айвонга чиқиб, онасига дадасини ўлдиришини айтди.\n— Қўй гуноҳга ботма, — деди онаси.\n— Дадамни ўлдирган одам савобга қолади, — деди йигит.\nҲовлига чиқиб, дарахтда илиниб турган прессланган сомон ипидан олиб, дадаси ётган уйга кириб кетди. Хона қоп-қоронғи эди. Дадаси ҳали ухламаган экан.\n— Қайси биринг келдинг? — деди.\n— Қўл-оёғимни бўшатиб қўй.\nБекзод эшикни ёпиб, бироз ўйланиб турди. Шунча пайтдан бери ўзгармаган одам, энди ҳам ўзгаришига кўзи етмаган ўғил дунёга келишига сабабчи бўлган инсондан қутулишга киришди. Пайпаслаб дадасининг бошини топиб, ипни ўтказди.\n— Нима қилмоқчисан? — деди ота.\n— Сизни ўлдирмоқчиман, — деди овози титраб ўғил.\nБекзод бир неча дақиқа ипни қаттиқ тортиб турди…\nАйвонга ўтиб, қилиб қўйган ишини айтди. Онаси иккови жасадни қандай йўқ қилишни ўйлади. Отанинг жонсиз танасини гиламга ўраб, машинанинг юкхонасига жойлаб қўйишди. Эртаси куни қоқ туш пайти онаси билан дарё томонга кетди. Атрофни кузатиб, ҳеч ким йўқлигига амин бўлгач, жасадни темирга боғлаб, дарёга чўктириб юборишди.\nКейинги кун Бекзод уч марта дарёга бориб келди. У икки кун ўрта йўлда сарсон бўлди. Учинчи кун борса, дадасининг жасади сув юзига қалқиб чиққанини кўриб, ваҳимага тушди. Темир топиб, яна дадасини чўктирди. Лекин бу иши ҳам фойда бермади. Темирга боғлаб қўйилган ипни узиб, жасадни оқизиб юбормоқчи бўлди. Дарёга боргач эса юраги дов бермади.\nЭртаси куни борса, дадаси кийимсиз ҳолда сув юзига чиқиб қолибди. Бу ҳолда уни ҳеч ким танимайди, деган ўй билан бола уйига қайтди.\nОтасини ўлдириб, ҳаловат топамиз, деган фарзанд, ўғлининг қўлини қонга ботиришига қатъий туриб қаршилик қилмаган аёл бу воқеадан сўнг минг ўлиб-тирилди. Еб-ичгани ичига тушмай, тунлари уйқу билмади.\nОнаси Ибодуллани сўраган қариндошу таниш-билишларга уйдан чиқиб кетган, деб айтаверди. Орадан ўн кунлар ўтиб, қариндошларининг қистови билан ИИБга турмуш ўртоғининг йўқолганлиги ҳақида хабар берди. ИИБ ходимлари бир кун аввал дарёдан номаълум кишининг жасади топилганини айтиб, Ибодулланинг кийимларини кўрсатди. Аёл эрининг кийимларини таниди, лекин сири фош бўлишидан қўрқиб, инкор этди. Улар қилмишларини қанчалик яширмасин, барибир ошкор бўлди.\nСуд ҳукми билан Бекзод 15 йил муддатга озодликдан маҳрум қилинди. Онасига ҳам қилмишига яраша жазо тайинланди.\n"Ҳуқуқ" газетасидан олинди


Коронавирусдан қандай қутулдим? Тузалганлар бошларидан кечирганларини сўзлаб берди - zarnews.uz\nВилоятимизда коронавирусдан соғайган кишилар билан суҳбатлашарканмиз, аксарияти касалликдан фориғ бўлишларида дори-дармон билан бирга тиббиёт ходимларининг далдаси, ширин сўзи ҳам муҳим ўрин тутганлигини таъкидлади.\nБ.Азизов, Самарқанд шаҳри:\n- Ўзим ярим жон бўлганим учун касалликни юқтирганим ҳақида эшитгач, руҳан чўкиб қолдим. Сабаби, 1-гуруҳ ногирониман, доимий равишда гемодиализ олиб туришга мажбурман, буйрак етишмовчилиги хасталиги билан яшайман. Бу хасталикни енгиб ўта оламанми-йўқми, тўғриси, кўпроқ шуни ўйлаб сиқилардим. Даволанишга келганимда шифокорларнинг далдаси кўнглимни кўтарди. Аммо барибир шубҳам бор эди. Сабаби, хасталикни жуда оғир ўтказдим. Бошимда, бурун, томоғимда кучли оғриқни енгиб ўтишимга тўғри келди, ўзимни ҳолсиз ҳис қилдим. Нафақат вирусни даволаш, балки менда мавжуд сурункали хасталик муолажаси учун мутахассислар жалб этилди. Шукур, ҳозир анча яхшиман, аммо ҳалиям ҳолсизлик бор. Эндиликда иммун тизимимни яхшилаш учун қўшимча муолажалар олаяпман.\nЛ.Бердиева, Самарқанд шаҳри:\n- Тиббиёт муассасаларидан бирида ҳамшира бўлиб ишлайман. Коронавирусга чалинган бемор аниқлангач, шифохонамиздаги тегишли мутахассисларнинг барчаси карантинга олинди. Уларнинг ичида мен ҳам бор эдим. Қатъий қоидаларга риоя қилганим учун оила аъзоларимга касаллик юқмади. Қолаверса, ўз вақтида карантинга олиниб, дарҳол тест синамалари ўтказилгани учун уни эртароқ аниқлаш имкони бўлди. Шунинг учун ўзимда касаллик аломатлари ҳали сезилиб улгурмасиданоқ даволаш чоралари кўрилди. Тиббиёт ходими бўлсам-да, бундай пайтда шифокорларнинг руҳий далдаси қанчалик муҳим эканлигини яна бир карра англаб етдим.\nДарвоқе, 2 июнга қадар вилоятимиздаги 362 нафар беморнинг 281 нафари соғайди.\nШу йилнинг 1 июнь ҳолатига кўра, касаллик юқтирганларнинг 45 нафарини тиббиёт ходими, 42 нафарини вақтинча ишсизлар, 36 нафарини вояга етмаганлар, 10 нафарини солиқ ходими, 6 нафарини банкирлар, 5 нафарини газ таъминоти корхонаси ходими, 2 нафарини етказиб бериш хизмати билан шуғулланганлар ташкил этмоқда.\nБугунги кунда вилоятда 79 нафар бемор даволанмоқда.


Бугун 4 ёшли бола ёнғиндан қутқариб олинди - Darakchi\nБугун 4 ёшли бола ёнғиндан қутқариб олинди\nЖАМИЯТ 07.11.2019, 12:31\nТеглар: Ёнғин, Фвв\n2019 йилнинг 7 ноябр куни Навоий шахар ФВБ ЁХБ навбатчилик қисмига М.Таробий кўчасида жойлашган кўп қаватли уйнинг ошхонасида ёнғин юз бергани тўғрисида хабар келиб тушган. Бу ҳақида ФВВ матбуот хизмати маълум қилди.\nХабар олингач, бошқарма қутқарувчилари 1 та қутқарув ва 2 та ёнғин ўчириш техникалари билан воқеа жойига зудлик билан етиб боришди.\nЁнғин ўчириш автонарвони тўртинчи қаватга ўрнатилиб, махсус гидравлик қайчи ёрдамида хонадоннинг темир панжаралари кесиб олинди ва аланга ичида қолган 4 ёшли болакай қутқарувчилар: Х.Ҳақбердиев, Ғ.Ражабов Б.Элмуродов, Ф.Халимовлар томонидан қутқариб олинди.\nКўрилган тезкор ҳаракатлар натижасида ёнғин тўлиқ ўчирилган. 2015 йилда туғилган Мирзиё Фаррух ўғли соғ-саломат ота-онасига топширилди.\nФВВ бугун бошланган ноқулай об-ҳаво қачонгача давом этишини маълум қилди\nБугун бошланган ноқулай об-ҳаво шароити 20 ноябрь кунига қадар давом этиши кутилмоқда.Шамол тезлиги 15-20 м/с гача етиши мумкин.Ҳарорат пасайиб, кечаси 8-15 даража, кундузи 0-5 даража...


Байден Трамп ва Путин суҳбатларининг яширин тафсилотларини билишни хоҳламоқда - Zamin.uz\nАҚШ президенти Жо Байден ўзидан олдинги давлат раҳбари Дональд Трампнинг Россия етакчиси Владимир Путин билан суҳбатларининг яширин тафсилотлари ҳақида билишни истамоқда. Бу ҳақда "Politico" нашри ўз манбаларига таяниб хабар бермоқда.\nҚайд этилишича, Оқ уйнинг собиқ эгаси Путин билан суҳбатларининг тафсилотларини атрофдагилар билан бўлишмаган. Шу боис Трамп ва Путин ўртасидаги ўнга яқин музокараларнинг деталлари сир бўлиб қолмоқда.\nАмалдаги президент маслаҳатчилари республикачи (Доналд Трамп) бирор махфий ахборотни ошкор қилганми ёки Россия президенти билан янги маъмуриятни танг аҳволга соладиган бирор махфий битим тузганми, деган саволга аниқлик киритишмоқчи.\n«Бу [ёзувлар] билан танишиш учун бизнинг рухсатимиз керак эмас. Суҳбатдаги барча материаллар Байденга тегишли», дейди Трамп даврида Оқ уйда хизмат қилган собиқ ходимлардан бири.\nНашрга кўра, Трамп чет эл раҳбарлари билан шахсий суҳбатларининг тафсилотларини қатъий сир тутган ва маълумотлар ошкор қилинмаслиги учун бор имкониятларини ишга солган.\nБироқ таъкидланишича, собиқ АҚШ раҳбари Путинга камдан-кам ҳолларда у илгари ошкора айтмаган сўзларини айтган.\nСобиқ амалдорлардан бирининг сўзларига кўра, Трамп ва Путиннинг суҳбатларини тинглаш кўпинча «барда гурунглашаётган икки дўстни тинглаш каби туюлган», дейди Трампнинг кўплаб қўнғироқлари ва Путин билан учрашувларини таржима қилган Марина Гросс.\nМанбага кўра, қўнғироқлар ёзиб олинмаган. Бироқ президентнинг баъзи ёрдамчилари музокараларни тинглашган ва суҳбат тафсилотларини ёзиб олишган. Ушбу маълумотлар АҚШ Миллий архивига топширилган, уларни Байден маъмурияти бемалол олиши мумкин. “Замин” янгиликларини “Telegram”да кузатиб боринг\n7-10-2020, 14:43, Дунё


Лайлакқўнди масжиди 1775-1780 йилларда Қўқон хони Норбўтахон томонидан бунёд этилган бўлиб, масжид Эски Жува бозорига келган савдогарлар ва меҳмонлар учун карвонсарой вазифасини ҳам ўтаган. Собиқ иттифоқ даврида масжиддан жамғарма касса ва омборхона сифатида фойдаланилган ва ташландиқ ҳолатга келиб қолганди. Ўзбекистон Республикасининг Биринчи Президенти Ислом Каримов ташаббуси билан Тошкентнинг Эски шаҳар қисмини капитал қайта қуриш ҳамда ободонлаштириш лойиҳаси доирасида Лайлакқкўнди масжиди ҳам тарихий объект сифатида қайта таъмирланган эди.\nЛайлакқўнди масжиди Биринчи Президентимиз ташаббуси билан 2005 йилнинг июнь-сентябр ойларида қайта тикланган. Айни пайтда яна таъмирга муҳтож бўлиб қолган. Масжидга киришингиз билан димоғингизга зах ҳиди урилади. Иссиқ ва совуқ сув билан умуман таъминланмаган. Масжидда ҳатто ҳожатхона ҳам йўқ. Обида хоналари тадбиркорларга ижарага берилган ва улар ўзлари ишлаб чиқарган миллий маҳсулотлари кўргазмаларини ташкил қилган.\nУста-ҳунармандлар, тадбиркорларнинг маҳсулотларини томоша қилиш учун бу ерга хорижлик сайёҳлар ҳам келиб туради. Аммо бундай шарт-шароитда сайёҳларга хизмат кўрсатиш ҳам ноқулай ҳам уят. Бу ҳақда бир неча бор тегишли идораларга мурожаат қилинган бўлса-да, ечим топмаган. Мурожаатлар эътиборсиз қолаверган.\nШундай экан Лайлакқўнди масжидини ҳам пойтахтимиздаги жиддий таъмирга муҳтож тарихий обидалар қаторига қўшсак бўлади. Чунки бу маскан сайёҳлар келадиган объектлардан биридир.


30 йил давомида тамаки чеккан одамнинг ўпкаси кўрсатилди (видео) — Фарғона шифокори\nХитойлик трансплантолог-жарроҳлар 30 йил давомида тамаки чеккан одамнинг ўпкаси қандай кўринишда бўлишини кўрсатишди.\nУшбу ўпка видеоси ижтимоий тармоқларда тарқаб, 25 млндан кўпроқ намойиш тўплаган. Фойдаланувчилар видеони “ барча замонларнинг тамакига қарши энг яхши рекламаси” деб аташган.\n“Мамлакатдаги аксарият тамаки чекувчиларнинг ўпкалари шундай кўринишдадир. Бунга бир қаранг, бундан кейин ҳам тамаки чекишга журъат эта оласизми?”, деб ёзган шифокорлардан бири.\n← Боғчаларда фаолият кўрсатаётган тиббиёт ходимлари қайта тайёрланади\nЭл дуосин олган шифокор →\n01.07.2018 fsh.uz 588\n28.01.2019 fsh.uz 641\n14.06.2017 fsh.uz 958


Санъат Шарипов ЎФАдан нега кетгани, айни пайтда нималар билан бандлиги, аввалги ишлаган жойини танқид қилгани борасида гапирди\n6 январь, 2020, 14:31\nТеглар:Санъат Шарипов | ЎФА\nТаниқли мутахассис сиз кутган саволларга жавоб берди\nБир неча кун аввал Санъат Шариповнинг ўзбек футболига оид ижтимоий тармоқдаги фикрларини чоп этгандик. Унинг ЎФА ва “Пахтакор” борасидаги қарашлари кўпчиликнинг эътиборини тортди. Айрим инсонлар Санъат Шарипов ЎФАдан кетиб, танқид қилишни бошлади деган ҳаёлга ҳам боришди.\nЎз навбатида биз Санъат Шарипов билан интервью ташкил этдик. Мутахассис охирги пайтларда кўтарилган мавзулар, нега ЎФАдан кетгани ва бошқалар борасида гапирди.\nСанъат ака айни пайтда нималар билан бандсиз?\n- Ҳозирги кунда илм ўрганиш билан бандман. Шу билан бирга дунё кезиш ҳоббийларимдан бири. Шунинг учун мана шу иккиси билан машғулман. Қолаверса, спортга ихтисослашган курсларда таълим олдим.\nСанъат Шарипов: Кичкина бир ҳодиса деб Ўзбекистон U-19 термасининг мураббийини ишдан олиш бу олдиндан тайёрланган режага ўхшайди\nЎФАдан кетишингизнинг сабаби нима?\n- ЎФАдан кетишимнинг сабаби битта. У ҳам бўлса, янги раҳбарият билан ўртамизда футболга бўлган қарашларимиз тўғри келмагани учун. Бу ерда ҳеч қандай уруш, жанжал ёки ишдан ҳайдалиш бўлмаган. Ўз хоҳишим билан кетганман. Буни твиттерда ҳам ёзгандим. Ҳар бир одамнинг ишга ўз ёндашуви, фикри бўлади. Шу боис бошқасини кўнглига тўғри келмаслиги табиий. Шуни англаб етган ҳолда ЎФАдан кетишимни ўзим учун тўғри қарор деб билганман.\nЎзбек футболидан кетиб озгина танаффус қилдингиз. Одамларнинг наздида қайтишингизни ЎФАни танқид қилиш билан бошладингиз.\n- Мен ундай демаган бўлардим. Масалан, мен ўзбек футболидан кетди деган гапга қўшилмас эдим. Сабаби мен ёшлигимдан ўзбек футболида бўлганман. Эсимни таниганимдан бери отам мени “Пахтакор” стадионига олиб борган. У ерда Яновский, Пятницкий, Оганесян каби футболчиларнинг ўйинларини кўриб катта бўлганман. “Пахтакор”га ишқибозлик қилганман. Айтмоқчиманки, ўша пайтданоқ ўзбек футболига кириб келганман. Шу футболда катта бўлдим.\nЎФАни танқид қилиш? Йўқ, мен ўзи шунақа тарбия олганман: оқни оқ, қорани қора дейман. Бу ерда қанақадир танқидий руҳдаги мақола, чиқишлар йўқ. Агар сиз твиттердаги Отабек Ғуломхўжаев ҳақидаги твитни назарда тутаётган бўлсангиз, у шахсий фикрим ва бундай гаплар ЎФАда ишлаганимда ҳам учраб турган. Фақат фарқи шундаки, ҳозир биз ижтимоий тармоқлар орқали фикрларимизни билдирадиган бўлсак, авваллари ички мажлисларда ўзаро худди шундай фикрларни айтардик. Ҳеч қандай ўзгариш йўқ. Шунинг учун бу фикрга шахсан мен қўшилмайман.\nНега бирдан ўзингиз яқиндагина фаолият юритган жойни танқид қилдингиз? Гап сўзга қолиб кетишингизни билардингиз...\n- Шахсан мен ЎФАга келиб Санъат Шарипов бўлиб тунилмаганман. Бу бор гап. Умримнинг қарийиб 20 йилини хорижда ўқиб, илм билан шуғулланиб, ундан ташқари футбол ташкилотларида ишлаб сарфладим. Атига ярим йилгина ЎФАда фаолият юритдим. Кўпчилик айтади, ассоциациядан кетганингиздан кейин танқидий фикрлар билдиряпсиз, шу пайтгача булар ҳақида гапирмаётгандингиз ваҳоказо. Мен эса барака топкурлар, бир нарсани тушунинглар, мен ЎФАга ярим йилга келдим холос. Шунда ҳам ўзим футболимизни ичкарисидан, яъни ошхонасидан билишни хоҳлагандим. Доим уни атрофида, ташқарисида юрардим. Шунинг учун кўп саволларим бор эди худди мухлисларга ўхшаб: нега терма жамоаларимизнинг ўйнаш даражаси рисоладагидек эмас, клубларимиз ёки чемпионатимизнинг даражаси кутганимиздек эмас? каби. Кўплаб саволларимга жавоб олиш мақсадида раҳбариятнинг таклифи билан ЎФАга боргандим. Қисқа муддатли фаолиятимдан хурсандман. Кўп саволларимга жавоб топдим. Бу ҳам мен учун ўзига яраша ҳаёт дарси бўлди.\nСанъат Шарипов Адебайорга қизиқаётган "Пахтакор" борасида: Наҳотки, тарих дарс бўлмаса\nМен ўзимни бировларнинг наздида хаттоки танқидий фикр билдирадиган инсон эмас, бор гапни гапирадиган одам сифатида биламан. Бу бировлар учун танқид, кимнингдир орқасидан ёмонлаб, шикоят қилаётган бўлишим мумкин. Лекин аслида ундай эмас. Мен шунчаки, фикримни билдираман ва балки гапларим футбол жамоатчилигининг қарашларига тўғри келмагани учун ҳам уларнинг наздида гўёки кўролмаётган, ҳасад қилаётгандек туюларман. Бироқ мени яқиндан танийдиганлар аслида ундай инсон эмаслигимни жуда яхши билишади.\nЖурналистларнинг ичида ҳам ўз фикрига эга инсонлар бўлиши керак. Чунки ўзим ҳам журналистлик ҳаётни босиб ўтганман. Шунинг учун қачонки, журналистлар ўзининг фикрига, мустақил позициясига эга бўлса, уларни футболчилар ҳам, мураббийлар ҳам хурмат қилади. Шу маънода айтишим керакки, ассоциация мени Санъат Шарипов қилгани йўқ. Бу даражага чиқишимда ота-онам, мен билан бирга хорижда ишлаган, ўқиган жуда тажрибали одамларнинг ҳиссаси катта, айнан улардан ўрганиб, шу мавқега чиқдим. Ҳаётий мактабни отамдан ўрганганман. Менинг устозим айнан отам.\nСанъат Шариповга ухшаган билимдон футбол мутахасисслари кам топилади,Равшан Эрматов Санъатга жавоб бериб катта хато килди,Санъат, Ахмаджонов шайкасига кушилгани йук.\nSanatga omad tilayman! UFA esa ichidan chirigan edi, hali yam shunaqa! Rashan Ermatovdan umid qilamiz\nsiz umid akani xaligisisiz borki nima edi xa xaligi .......... sisiz\nФото ЎФА вице-президенти маслаҳатчиси Тожикистондаги семинарда иштирок этди (фото)


«УЙИНГИЗНИ ДУО ВА ЖИНЛАРДАН ТОЗАЛАБ ҚЎЯМАН» - Fitrat.uz\nБош саҳифа / Мақолалар / «УЙИНГИЗНИ ДУО ВА ЖИНЛАРДАН ТОЗАЛАБ ҚЎЯМАН»\n«УЙИНГИЗНИ ДУО ВА ЖИНЛАРДАН ТОЗАЛАБ ҚЎЯМАН»\nIyul 31, 2019\t«УЙИНГИЗНИ ДУО ВА ЖИНЛАРДАН ТОЗАЛАБ ҚЎЯМАН»da fikr bildirishni o'chirish 506 Кўришлар\nБундай сўзларга ишонманг!\nАфсуски, бугун сеҳр-жоду, фолбину азайимхон, иссиқ-совуқ қилувчилар, “уйингизни дуо ва жинлардан тозалаб қўяман” дегувчи кишилар сафи кенгайиб боряпти. “Фалон фолбин дугонамга жин киритиб қўйибди”, “ана у жинкаш (жин чиқарувчи) бир марта дам солишига мунча пул оларкан”, “мана бу азайимхон (дуохон): “Сендаги жин боболаримга атаб битта қўй сўйсанг ёки фолбинлик ё кинначиликни бўйнингга олсанг, кейинг тинч қўяркан, чиқиб кетаркан”, деган гап-сўзлар кўпайгандан кўпайди.\nТўғри, халққа чин дилдан холис хизмат қилиб, ҳожатини чиқариб, сеҳр-жоду ва бошқа нарсалар зараридан халос этаман, деган пок ниятли ҳожатбарор, аҳли илмлар ҳам бор, албатта. Улар “Шаръий руқия” яъни Расулуллоҳ соллаллоҳу алайҳи ва саллам ва саҳобалар дам солганларидек, Қуръони карим оятларини ўқиб дам соладилар. Шариатга зид ҳеч қандай воситалардан фойдаланмайдилар. Суннатда келган дуолар билан кифояланадилар.\nТаассуфки, бу ҳолдан унумли фойдаланиб, мўмай даромад топиш илинжида баъзи олғир жинкашлар турли ҳийла-найранглар билан одамларнинг пулини олиш билан овора. Минг афсус, содда, ишонувчан халқимиз одатда ҳар қандай диний тус берилган ишни – у тўғрими ё нотўғрими, деб сўраб-суриштириб ўтирмай – қилаверади. Бу эса фирибгарларга айни муддао. Содда мижозларни хоҳлаган кўйига солиб, бир марта ўқиш билан тузаладиган беморга ҳам: “Камида уч марта ё етти марта ёки қирқ бир марта келинг. Охиргисида хўроз олиб келасиз. Ҳар бир ўқишимга фалон сўм берасиз” деб, текинтомоғлик қилмоқдалар. Бордию ҳар қанча ўқишига қарамай, “Операция” муваффақиятсиз чиқиб қолиб, бемор даво топмаса: “Мана кўрдингиз, шунча уриндим, бўлмаяпти. Энди фолбинликни бўйнингизга олмасангиз, тузалмайсиз. Боболаримга атаб қўчқор сўйсангиз, сизга “оқ фотиҳа” олиб бераман” деб, ўзига ҳамтовоқ бўлувчи малъун фолбинлар сонини орттираётганлар ҳам талайгина.\nЖин нима? У бор нарсами ёки афсонами? Ундан ҳимояланиш мумкинми? Дуо ва иссиқ-совуқ-чи?\nЖин афсона эмас, бор нарса. У асли оловдан яратилган махлуқдир. У шайтоннинг зурриётидир. Бунинг далиллари қуйидаги ояти карималардир: Аллоҳ таоло Одам алайҳиссаломни яратиб, барча фаришталарни Одамга эгилиб, таъзим саждаси қилишга буюрганида фаришталар сажда қиладилар. Иблис эса сажда қилмайди ва бундай дейди: “(Иблис айтди) Мен лойдан яратганинг башарга сажда қилмасман. Мен ундан яхшироқман, мени оловдан яратгансан ва уни (эса) лойдан яратгансан” (Аъроф сураси 12 оят).\nКаҳф сураси 50 оятида бундай марҳамат қилинади: «Эсланг, (Эй, Муҳаммад!) Фаришталарга Одамга сажда қилинг, дейишимиз билан сажда қилдилар. Фақат иблис (сажда қилмади холос). У жинлардан эди. Бас, Парвардигорининг амрига бўйин сунишдан бош тортди. Энди сизлар (эй, Одам болалари,) Мени қўйиб, уни (иблисни) ва зурриётларини дўст тутасизми?! Улар сизларга душман-ку! У (иблис) золимлар учун (Аллоҳнинг ўрнига) нақадар ёмон “ўринбосардир”!»\nОяти каримадаги “У жинлардан эди” дегани шайтоннинг жинлардан эканини билдиради. “…уни (иблисни) ва зурриётларини дўст тутасизми?!” дегани эса у жинларнинг энг каттаси экани, жинлар унинг зурриёти эканини аниқ кўрсатиб турибди.\nЖин нима мақсадда яратилган? Ушбу саволга жавоб тариқасида Аллоҳ таоло қуйидагича марҳамат қилади: “Мен жинлар ва инсонларни фақат Ўзимга ибодат қилишлари учунгина яратдим. Мен улардан бирор ризқ истамасман ва улар мени таомлантиришларини ҳам истамасман. Зеро, Аллоҳнинг Ўзи (барча халойиққа) ризқ берувчи, қувват соҳиби ва қудратлидир” (Зориёт сураси 56-58-оятлар).\nДемак, жин ҳам инсон каби Аллоҳнинг қули эканини англаб, Унга ибодат қилиб, қулчилигини адо қилмоғи даркор.\nЖин тегишининг яна бир сабаби шуки, содда-нодон одамларнинг “халоскори” бўлмиш фолбин, парихон, бахшилар кофир, зараркунанда жинлар ила ҳамкорликда ишлайдилар. Кўп ҳолларда шулар томонидан жинларни ишга солиб ўзига ёки пулдор мижози (клиенти, харидори) га ёқмаган ёки душманлиги бор одамларни сеҳрлаш, турли зарарлар етказиш кўпайган ҳозир.\nИслом ҳаётий диндир. Бу арзимас масала-ку деб, ҳаётнинг бирор масаласига беписандлик, лоқайдлик, совуққонлик билан ёндашган эмас. Балки “Касални даволашдан кўра касалликнинг олдини олиш керак”, деган қоида Исломнинг қоидасидир. Ҳар қандай мавзуда уни қандай қилиб олдини олиш керак, бордию, бепарволик билан олди олинмай қолганда, уни энди қандай бартараф этиш мумкинлигини ипидан игнасигача тўлиқ баён қилиб, ёритиб беришни ўзининг масъулияти деб биладиган ва буни фахр билан бажарадиган ягона ҳақиқий таълимот – Ислом таълимотидир.\nБир неча саҳиҳ ҳадиси шарифларда ҳар куни бомдод ва шом намозларидан кейин Ихлос, Фалақ, Нас сураларини ихлос билан уч мартадан ўқиб юрган киши ҳар қандай ёмонлик, сеҳр ва бошқа зиён-заҳматлардан Аллоҳ таолонинг ҳимоясида сақланиши таъкидланган.\nАбу Ҳурайра розияллоҳу анҳудан ривоят қилинади: “Расулуллоҳ соллаллоҳу алайҳи васаллам мени Рамазон закоти (Фитр садақаси) ни сақлаб, қўриқлаб туришга вакил қилдилар. Қўриқлаб турсам, кечаси биттаси келиб, озиқ-овқатлардан ҳовучлаб ола бошлади. Шунда уни ушлаб олдим-да: “Қасамки, (эрта билан) сен ўғрини Расулуллоҳнинг олдиларига олиб бораман (ва У зот нима десалар, шуни қиламан)”, – дедим. У эса: “Мен шунга муҳтожман, оилам, бола-чақам бор, жуда эҳтиёжманд (қашшоқ) ман”, – деди. “Ҳа, майли, ундай бўлса”, – деб қўйиб юбордим. Шундай қилиб, тонг-саҳарда Расулуллоҳнинг ҳузурларига бордим. Шунда Набий соллаллоҳу алайҳи васаллам: “Эй Абу Ҳурайра, кеча тунда асиринг нима қилди?” – дедилар. “Ё Расулуллоҳ, у менга жуда муҳтожлиги ва серфарзандлигини арзиҳол қилди. Шунда раҳмим келиб, қўйиб юбордим”, – дедим. У зот: “Ҳа, у сени алдабди-ку, майли, ҳали у яна қайтиб келади”, – дедилар. Мен уни пойладим. Дарҳақиқат, Расулуллоҳ айтганларидек келди ва озиқ-овқатлардан ҳовучлаб ола бошлади. Шунда уни ушлаб олдим-да: “Қасамки, (эрта билан) сен ўғрини Расулуллоҳнинг олдиларига олиб бораман (ва У зот нима десалар, шуни қиламан)”, – дедим. У эса: “Қўйиб юбор. Мен шунга муҳтожман, оилам, бола-чақам бор, энди қайтиб келмайман”, – деди. Мен яна раҳмим келиб, қўйиб юбордим. Мен яна саҳар пайтида Расулуллоҳнинг ҳузурларига бордим. Шунда Набий соллаллоҳу алайҳи васаллам: “Эй Абу Ҳурайра, кеча тунда асиринг нима қилди?” – дедилар. “Ё Расулуллоҳ, у менга жуда муҳтожлиги ва серфарзандлигини арзиҳол қилди. Шунда раҳмим келиб, қўйиб юбордим”, – дедим. У зот: “Ҳа, у сени алдабди-ку, майли, ҳали у яна қайтиб келади”, – дедилар. Мен уни учинчи кеча ҳам пойладим. Дарҳақиқат, Расулуллоҳ айтганларидек келди ва озиқ-овқатлардан ҳовучлаб ола бошлади. Шунда уни ушлаб олдим-да: “Қасамки, (эрта билан) сен ўғрини Расулуллоҳнинг олдиларига олиб бораман (ва У зот нима десалар, шуни қиламан). Мана энди бу учинчиси охиргиси. Сен ўзингча ҳар сафар қайтиб келмайман деб, яна келаверар экансан”, – дедим. У эса: “Мени қўйиб юбор. Мен сенга бир неча сўзларни ўргатиб қўяман. Улар сабабли Аллоҳ сенга манфаат берур”, – деди. Мен: “Нима экан у ўргатадиган сўзларинг?” – дедим. Шунда у: “Тўшагингга ётган вақтингда “Оят ал-курсийни”, ўқи: “Аллоҳу ла илаҳа илла ҳувал ҳайюл қайюм…” ни то оятни охиригача ўқигин. Шундай қилсанг, тонггача сени устингдан Аллоҳ таоло томонидан (таъйинланган) бир қўриқчи-сақловчи узилмайди ва сенга ҳаргиз шайтон яқинлаша олмайди”, – деди. Шунда мен уни қўйиб юбордим ва яна саҳар пайтида Расулуллоҳнинг ҳузурларига бордим. Шунда Набий соллаллоҳу алайҳи васаллам: “Эй Абу Ҳурайра, кеча тунда асиринг нима қилди”, дедилар. “Ё Расулуллоҳ, у менга Аллоҳ менга улар билан манфаат берадиган бир неча сўзларни ўргатиб қўйишини” айтди. Шунда мен уни қўйиб юбордим”, – дедим. Расулуллоҳ соллаллоҳу алайҳи васаллам: “Нима экан у ўргатадиган сўзлари?” – дедилар. Мен унинг (ўғри, асиримнинг): “Тўшагингга ётган вақтингда “Оят ал-курсийни”, ўқи: “Аллоҳу ла илаҳа илла ҳувал ҳайюл қайюм…” ни то оятни охиригача ўқигин. Шундай қилсанг, тонггача сени устингдан Аллоҳ таоло томонидан (таъйинланган) бир сақловчи, қўриқловчи узилмайди ва сенга ҳаргиз шайтон яқинлаша олмайди”, деганини айтдим. Набий соллаллоҳу алайҳи васаллам: “Ҳа, бу сафар сенга тўғри гапирибди. Ўзи у доимо алдайдиган ёлғончи”, дедилар-да: “Эй Абу Ҳурайра, сен ўзи уч кечадан буён ким билан гаплашаётганингни биласанми?” – дедилар. Мен: “Йўқ”, – дедим. Шунда У зот алайҳисалоту васаллам: “У шайтон эди”, – дедилар (Имом Бухорий ривояти).\nЮқоридаги воқеадан маълум бўлади-ки, уйқуга ётишдан олдин “Оят ал-курсий”ни ўқиш жин тегишининг олдини олувчи кафолатли қурол экан. Буни кимсан, жинларнинг бобоси бўлмиш шайтоннинг ўзи айтган экан.\nЖин тегиб, шундан азоб чекиб юрган одам нима қилиши кераклиги ҳақида ҳам мукаммал динимиз Ислом ўзининг халоскор ва қутқарувчи воситаларини кўрсатган. Уларнинг баъзиларини айтиб ўтамиз:\nЖин теккан ё сеҳрланган одамга ихлос билан, Аллоҳ таолодан шу бандасини бу балодан Ўзи қутқаришини умид қилиб, Фотиҳа сурасини ўқиб дам солиш. Бунинг натижаси саҳобалар ҳаётида синалгани машҳур ва маълум.\nИхлос сурасини ўқиб дам солиш.\nФалақ ва Нос сураларини ўқиб дам солиш.\nКофирун сурасини ўқиб дам солиш;\nОятул курсийни ўқиб дам солиш;\nЁсин сурасини ўқиб дам солиш.\nБақара ва Оли Имрон сураларини ўқиб дам солиш.\nТаъкидлаш лозимки, ривоятларнинг аксарида, балки барчасида шундай касалланган одамларга ихлосли, тақволи кишилар томонидан бир марта дам солинганида, беморнинг тузалгани айтилади. Бунинг учун дам солувчи одам, аввало, тақволи, холис ниятли бўлиб, бемор шу дардидан халос бўлишини Аллоҳдан сўраб, бор имкониятини ишга солган ҳолда қайси сурани неча марта ўқиса шу дарддан қутиладиган бўлса, шунча марта астойдил ўқимоғи шарт. Бугун фалонча, эртага пистон марта, индинга унча-бунча қилиб, беморнинг бироз касали енгиллаганини кўриб, кейин ўзини пайсалга солиб: “Бугун вақтим йўқ, эртага ўқийман”, деб нархини ошириш билан иш самара бермайди.\nМухтасар айтганда, Қуръони карим ва ҳадиси шарифда келган саҳиҳ ривоятларга асосланган ишларгина мўмин кишига дастуруламал бўла олади.\nАввалги Ҳаж-2019 ташкилий қўмитаси бўлғуси ҳожилар билан учрашув ўтказди\nКейинги 26.07.2019 й. ЖАНОЗА ВА ТАЪЗИЯ ОДОБЛАРИ


30 декабрь, 2020, 09:27\nЖиноий жавобгарлик белгиланади.\nХитой маъмурлари томонидан келгуси йилнинг 1 мартидан спортдаги тақиқланган моддалардан фойдаланиш жазоланадиган жиноятларга тенглаштирилиши белгиланди. Бу ҳақда «Синьхуа» агентлиги хабар берди.\nАгентликнинг маълумотларига кўра, бу ҳақидаги қарор мамлакат парламенти мажлисида қабул қилинган. Қонунчиликка киритилган ўзгартиришларга мувофиқ, допингдан фойдаланишда фош этилганлар жарима тўлашга ва уч йиллик муддатга озодликдан маҳрум этишга ҳукм қилинади. Бундай жазо спортчиларга ана шундай ман этилган препаратларни таклиф этадиганларга нисбатан ҳам қўлланилади.\nХХР ҳукумати спортчиларни бундай моддалардан фойдаланишга мажбур этадиган шахсларга янада қатъийроқ жазо чораларини қўллашни режалаштирмоқда.\nКейинги йилларда Хитой раҳбарияти допингга қарши жамоатчилик ҳаракатини янада фаоллаштирди. Бу йил январь ойида эса шу муносабат билан Хитой Олий халқ судининг мазкур соҳадаги қонунбузарликларни бартараф этишга йўналтирилган тавсиялари эълон қилинган.


Ўзбекистон МТЖ ўртоқлик учрашувида БАА термасига мағлуб бўлди - Offside.uz – Offside'да бўлинг, офсайдда қолманг!\nБирлашган Араб Амирликларининг Ал-Айн шаҳридаги “Халифа бин Зайд” стадионида Ўзбекистон миллий терма жамоаси БАА термасига қарши ўртоқлик учрашуви ўтказди.\nЎйин 0:1 ҳисобида вакилларимиз мағлубияти билан якунланди. Учрашувдаги ягона гол 16-дақиқада Али Мабҳут томонидан киритилди.\nАл-Айн, “Халифа бин Зайд” стадиони\nБАА – Ўзбекистон 1:0\nГол: Али Мабҳут (16)\nЎзбекистон МТЖ: Игнатий Нестеров, Акмал Шораҳмедов, Шерзод Аъзамов, Рустам Ашурматов (Ислом Тўхтахўжаев, 46), Акрамжон Комилов (Фаррух Сайфиев, 46), Владимир Козак, Сардор Мирзаев (Достонбек Ҳамдамов, 46), Одилжон Ҳамробеков (Азизбек Ғаниев, 46), Баҳром Абдураҳимов (Иван Нагаев, 72), Отабек Шукуров, Марат Бикмаев.\nБАА МТЖ: Холид Исса, Салим Солиҳ (Жассим Ёқуб, 32), Халифа Муборак, Амир Абдулраҳмон, Моҳнад Салим, Али Аҳмад Мабҳут (Аҳмад Ал-Ҳошми, 89), Умар Абдулраҳмон, Ҳамис Исмоил, Ҳамис Маҳмуд, Муҳаммад Фавзий, Исмоил Аҳмад.\nОгоҳлантиришлар: Акром Комилов (24), Халифа Муборак (37)\nЧетлатиш: Муҳаммад Аҳмад (90+3)\nҲакам: Турки Муҳаммад Ал-Ҳуҳайр (БАА)\n14/11, 20:15 0


ТИЛ – МИЛЛАТ ВА ЖАМИЯТ ТАЯНЧИ - Ўзбекистон овози газетаси\nТил – муқаддас ва эъзозли тушунча, ҳар бир инсон учун ўз онаси каби азиз ва мўътабар. Тил – ҳаётнинг бошланиши. Она тили бизга она сути билан сингдирилади. Инсон улғайган сайин атрофидагилар билан мулоқот қилиш, бадиий китоблар ўқиш орқали сўз бойлигини ошириб боради.\n“Она тилида фикрлашга, тоза гапиришга, нутқингизни ҳар хил ёт унсурлардан сақлашга ҳаракат қилинг. Қаерда ва ким бўлмасин, она тили камситилишига йўл қўймасин. Тил мавсумий либос эмаски, об-ҳавонинг ўзгаришига қараб алмаштирилса, Онаизор, Ватан, миллат — ҳар бири биттадан, Она тили ҳам битта. Агар ўз халқингиз орасида гунгалак-соқов ва ёт бўлишни истамасангиз, она тилини пухта ўрганинг, бошингизга кўтаринг. «Киши бошқа тилда билимли бўла олади, аммо фақат ўз тилида бекаму-кўст бўлиши мумкин», деган эди улуғ адабиётшунос олим Ғайбулла ас-Салом.\nОта-боболаримиз тарихи, миллий ва маънавий қадриятларимиз бизга она тилимиз ёрдамида мерос бўлиб қолди. Халқлар тарихи – бу улар тилининг тарихи. Давлат ривожланиши билан давлат тили ҳам ривожланади.\nМиллатларни ажратиб турувчи асосий белгиларидан бири — бу тил экан, ҳар бир инсон ўз тилини билиши, уни улуғлаши ва шу билан бирга бошқа миллатларнинг она тилига ҳам ҳурмат билан қараши лозим. Шундагина тилнинг, миллатнинг қадри ва нуфузи ошади. Тил тарихини, унинг меъёрий нуқтаи назардан шаклланиш жараёнини, ривожланишини миллат тарихидан айри ҳолда ўрганиб бўлмайди.\nЮқори ривожланган давлатлар даражасига эришиш ва рақобатдош бўлиш учун Ўзбекистон фуқаролари халқаро тилларни билиши муҳим, албатта. Чунки биз глобал ривожланиш тенденцияларидан орқада қола олмаймиз, лекин шуни унутмаслик керакки, ўзбек тили дунёдаги барча расмий тиллар қатори суверен тил мақомини олган экан, ҳар бир Ўзбекистон фуқароси давлат тилини билиши шарт.\nҲеч ким ҳеч қачон ўз она тилига бўлган ҳурматни йўқотмаслиги керак. Тилга ҳурмат – бу халққа ҳурмат. Тилнинг эгаси халқ, аммо халқнинг битта вакили лоқайд бўлса ҳам миллий тил софлигига путур етади. Тил давлат тимсоли, мулки ҳисобланади. Тил маданиятига амал қилинмаса, миллий маданиятга доғ тушади. Шу сабабли, бу улкан ҳодисанинг туб моҳиятини келажак авлод онгига сингдириш, она тилига бўлган муҳаббат ва садоқатини янада мустаҳкамлаш борасида олиб борилаётган ишлар кўлами йил сайин кенгайиб бормоқда. Бинобарин, ўзини ўзбек миллатининг фарзандиман, деб билган ҳар бир шахс она тилимизга эътиборли бўлиши, унинг софлигини асраб-авайлашни муқаддас бурч деб билиши шарт.\nЎзбек тилининг Ватанимизда давлат тили сифатида амал қилинишининг ҳуқуқий асослари қонунан белгилаб қўйилган. Ўзбекистон Республикасининг "Давлат тили ҳақида"ги қонуни уч тамойилга: умумийлик, мажбурийлик ва ҳуқуқий кафолатга асосланади. Дарҳақиқат, давлат тилининг мустаҳкам ҳуқуқий мақоми белгилаб қўйилгани тилимизнинг бой имкониятларидан кенг фойдаланишга етарлича замин яратиб, мамлакатимизда истиқомат қилувчи барча миллат ва элатларнинг тиллари, урф-одатлари ва анъаналари ҳурмат қилиниши баробарида ўзбек тилининг эркин муомалада бўлиши учун зарур шарт-шароитни яратиб берди. Дунёда таниқли мамлакат бўлиш учун биз давлат тилининг мақомини кўтаришга эришишимиз лозим.\nСўнгги йилларда мамлакатимизда барча соҳаларда бўлгани каби тилимиз тараққиётида ҳам муҳим ўзгаришлар юз бермоқда. Ўзбек тилининг халқаро миқёсда обрўи ошиб, фаол мулоқот воситага айланиб бормоқда. Турли даражадаги расмий учрашув ва музокараларда тилимиз кенг қўлланаётгани, хориждаги қатор таълим даргоҳларида, илмий муассасаларда ўзбек тили марказлари ташкил этилиб, уларда она тилимизни ўрганишга қизиқувчилар сони кўпайиб бораётгани бунинг яққол далилидир.\nШунингдек, яқинда Ички ишлар вазирлиги томонидан норматив-ҳуқуқий ҳужжатлар муҳокамалари порталига жойлаштирилган “Ўзбекистон Республикасининг фуқаролигига қабул қилишда давлат тилини билиш даражасини аниқлаш тартиби тўғрисидаги низомни тасдиқлаш ҳақида”ги Вазирлар Маҳкамаси қарори лойиҳаси ҳам давлат тилининг ҳуқуқий мақоми, амалий аҳамиятини ошириш борасида навбатдаги муҳим ташаббуслардан бири бўлди. Зеро, юртда яшовчи ҳар бир фуқаро, миллати ва динидан қатъи назар, давлат тилига алоҳида ҳурмат ва эътибор кўрсатишга бирдек масъулдир. Бутун мамлакат аҳли давлат тилини бирдек севса ва қадрласагина, у ўз мақомида мустаҳкам бўлади, ривожланиш сари дадил одимлаб бораверади.\nШу ўринда таъкидлаш жоизки, мамлакатимизда ўзбек тилининг давлат тили сифатидаги мақоми ва нуфузини ошириш борасида ҳар бир соҳада ниҳоятда муҳим ўзгаришлар, янгиланишлар амалга оширилмоқда. Жумладан, Бандлик ва меҳнат муносабатлари вазирлиги тизимида ҳам ушбу йўналишда жадал ислоҳотлар йўлга қўйилиб, тизимда ҳужжат алмашинув ишлари тўлиқ давлат тилида олиб борилмоқда. Вазирликка қарашли барча ҳудудий бош бошқармалар ва тасарруфий ташкилотларнинг пешлавҳалари, бинонинг ички ва ташқи ёзувлари тўлиқ лотин алифбосида бўлиши, ижтимоий тармоқлардаги барча саҳифалар, интернет сайтларида ҳам давлат тилидаги қонун ҳужжатларига амал қилиниши таъминланмоқда.\nШу билан бир қаторда, тизимда давлат тили тарғиботига қаратилган маънавий-маърифий тадбирлар олиб борилмоқда. Соҳа ходимларининг давлат тилида иш юритиш бўйича малакасини мунтазам ошириб бориш мақсадида Алишер Навоий номидаги Тошкент давлат ўзбек тили ва адабиёти университети қошида ташкил этилган Давлат тилида иш юритиш асосларини ўқитиш ва малака ошириш маркази билан икки томонлама ҳамкорлик шартномалари имзоланиб, зарурий чора-тадбирлар белгиланди.\nБандлик ва меҳнат муносабатлари вазирлиги кўпгина халқаро ташкилотлар, хусусан, Халқаро меҳнат ташкилоти ва Ташқи миграция агентликлари билан бевосита ҳамкорликда фаолият кўрсатиши боис, бу йўналишлардаги ишлар халқаро меъёрларда белгиланган тартиб асосида олиб борилиши таъминланган.\nЎзбекистон Республикаси Вазирлар Маҳкамасининг Давлат тилини ривожлантириш департаменти ташаббуси билан 5 жилдли “Ўзбек тилининг изоҳли луғати” ҳамда "Давлат тилида иш юритиш" китобларининг чоп этилиши ҳам алоҳида таҳсинга сазовордир.\nУшбу китобларда ташкилот ва муассасаларнинг иш юритиш фаолиятида энг кўп қўлланадиган ҳужжатлар, уларни тузиш тартиб-қоидалари масалаларига урғу берилган, мазкур ҳужжатлар тегишли намуналар билан кўрсатилган, шунингдек, иш юритишга оид луғатлар киритилган. Изоҳли луғат ва қўлланма биринчи навбатда, ташкилотлар раҳбарлари ва ходимларига, бошқарув фаолиятида бевосита ҳужжат устида ишловчилар, котиб-референтлар, кадрлар хизмати ходимларига мўлжалланган, шунингдек, ундан ҳисобчилар, адлия маслаҳатчилари, аудитор, менежерлар ҳам фойдаланишлари мумкин.\nТил – жамиятнинг асосий таянчи, инсоний мулоқот-муносабатларнинг бирламчи воситаси, миллат руҳи ва давлатчилик тақдиридир. Ҳар бир миллатнинг борлиги ва келажагини унинг она тили билдириб туради. Шундай экан, тилимизни эъзозлаш, унинг давлат тили сифатидаги мақоми, жамиятдаги мавқеини юксалтириш, ёш авлодни она тилига ҳурмат руҳида тарбиялаш ҳамиша долзарб маънавий бурчимиз бўлиб қолади. Ўзбек тилининг халқаро миқёсдаги обрў-эътиборини юксалтириш, уни миллий ва умумбашарий тушунчалар асосида тараққий этган тиллар сафига қўшиш ҳар биримиздан миллий тилга чуқур ҳурмат билан ёндашишни талаб этади. Зеро, тил бор экан, миллат барҳаётдир.\nБандлик ва меҳнат муносабатлари вазирининг маънавий-маърифий ишлар ва давлат тилини ривожлантириш масалалари бўйича маслаҳатчиси.


Табрик телеграммалари йўллади\nҚозоғистон Президенти Нурсултан Назарбаев Милош Земанга унинг Чехия Республикаси Президенти лавозимига қайта сайлангани муносабати билан табрик йўллади, дея хабар қилди Давлат раҳбари матбуот хизмати.\nЭслатиб ўтамиз, 26-27 январь кунлари ўтган сайлов натижаларига кўра, Чехиянинг амалдаги президенти Милош Земан 51 фоиздан кўпроқ овоз қозониб, ғолиб чиқди.\n«Сизнинг ғалабангиз – танланган тараққиёт йўлига халқингиз билдирган ишончнинг далилидир. Жорий йилда дипломатик муносабатлар ўрнатилганининг 25 йиллигини нишонлаймиз. Мен Қозоғистон ва Чехия дўстлик муносабатларининг олий даражага кўтарилганидан хурсандман. Давлатларимиз ўртасидаги ҳамкорликнинг янада тараққий этишига ишончим комил. Сизга мустаҳкам соғлик, фаровонлик ва давлат раҳбари сифатидаги масъулиятли фаолиятингизда муваффақиятлар, Чехия халқига эса тинчлик ва тараққиёт тилайман», дейилади телеграммада.\nШунингдек, Элбоши финляндиялик ҳамкасби Саули Ниинистёга мамлакат президенти этиб қайта сайлангани муносабати билан табрик йўллади.\nЭслатиб ўтамиз, Финляндияда ўтказилган сайловдан сўнг амалдаги президент Саули Ниинистё иккинчи муддатга қайта сайлангани маълум бўлди.\n«Бу ғалаба Сизни Финлаяндия халқи давлат ва унинг ёрқин келажаги учун хизмат қилаётган, юртнинг хақиқий ватанпарвари, мамлакатни барқарор ривожлантиришга қодир оқил ва доно сиёсий раҳнамо сифатида тан олганлигининг яққол далилидир. Қозоғистон ва Финляндия дўстона муносабатлари ҳамда иқтисодий ва гуманитар ҳамкорлигининг янада мустаҳкамланишига тилакдошман», дейилади телеграммада.\nkazpravda.kz маълумотлари асосида, 2018-02-01, 09:46 161


«Ўзбекистон темир йўллари» АЖ байрамлар арафасида чегирмалар эълон қилди\n2021 йилнинг 31 декабрь — 2022 йил 4 январь, 2022 йил 21 — 23 март ҳамда 2022 йил 1-2 сентябрь кунларида байрам чегирмалари мавжуд.\nТемир йўлдан ўтаётганда ҳушёрлик талаб этилади\nСўнгги йилларда мамлакатимиз темир йўл тармоғида электрлаштириш борасида жуда катта ишлар амалга оширилди. Бунинг самараси ўлароқ ҳозирги кунда юк ва йўловчи поездларини замонавий электровозлар орқали тортиб ўз манзилига етказиб қўйилмоқда.\nТезюрар электропоезд соатига 120 км гача тезлаша олади.\nПойтахтга яна бир «Афросиёб» тезюрар поезди келди\nИнвестиция лойиҳасига кўра, иккита поезддан ташқари, испан компанияси тўртта захира эконом-классли вагонлар, шунингдек, поездларга техник хизмат кўрсатиш учун ускуналар етказиб беради.\nМустақиллик байрами кунлари фуқаролар учун поезд чипталарига чегирмалар бўлади\n«Ўзбекистон темир йўллари» акциядорлик жамияти президентнинг тегишли фармони асосида айрим тоифадаги фуқаролар учун байрам (ишланмайдиган) кунлар даврида ички йўналишлардаги йўловчи поездлари тарифига чегирмалар борлигини маълум қилди.\nХожикент-Тошкент йўловчи поездининг 2 та рейси бекор қилинди\n«Хожикент-Тошкент- Хожикент» йўналишида ҳаракатланадиган шаҳарлараро йўловчи поездларининг 2 та рейси бир кунга бекор қилинди. Бу ҳақда “Oʼztemiryoʼlyoʼlovchi” AЖ хабар берди.\nМустақилликнинг 30 йиллиги арафасида “AFROSIYOB” юқори тезликда ҳаракатланувчи электропоездлари сони яна кўпаяди!\nТошкент–Ҳожикент йўналишидаги электропоезд носозлик сабаб ҳаракатдан тўхтатилди\nТошкент–Ҳожикент йўналишидаги электропоезд носозлик сабаб ҳаракатдан тўхтатилди. Бу ҳақда «Ўзбекистон темир йўллари» АЖ ахборот хизмати хабар берди.\nЖорий йилнинг 24 май куни соат 13-30 ларда Сирдарё вилояти ИИБ ТХТБ навбатчилик қисмига келиб тушган хабарга кўра, «Ховос-Тошкент» йўналишидаги йўловчи электропоезди Ховос айланма йўлининг 2 км 6 пикетида 25-30 ёшлар атрофидаги шахси номаълум аёл кишини уриб юборганлиги тўғрисида хабар...\nShowing 1-14 of 50 items.


Бағрикенглик ва эзгулик маскани\nЎзбекистон “Маҳалла” хайрия жамоат фонди республика бошқарувининг жорий йил 9 ойидаги фаолияти якунларига бағишланган ҳисобот йиғилиши бўлиб ўтди. Унда давлат ва жамоат ташкилотлари вакиллари қатнашди.\nЭътироф этилганидек, маҳалла азалдан тарбия ўчоғи, миллий урф-одат ва анъаналар шаклланган, асрлар мобайнида такомиллашган шарқона бошқарув идораси сифатида ўзини ҳар томонлама намоён этиб келган. Истиқлол даврида унинг нуфузи ҳар қачонгидан юксалиб, ижтимоий-сиёсий ислоҳотлар жараёнидаги иштироки тобора кенгаймоқда. Хусусан, боқувчисини йўқотган, кам таъминланган оилалар, имконияти чекланган ва ёлғиз қарияларга меҳр-мурувват кўрсатиш, оилаларнинг мустаҳкамлигини таъминлаш, хусусий тадбиркорлик ва оилавий бизнесни ривожлантиришга кўмаклашиш, жойларда ижтимоий-маънавий муҳит барқарорлигини мустаҳкамлаш ҳамда фуқаролик жамиятини ривожлантиришдаги ўрни ва аҳамияти, айниқса, беқиёс.\nБу борада Президентимиз раҳнамолигида кучли фуқаролик жамиятини қуриш йўлида амалга оширилаётган кенг кўламли ислоҳотлар жараёнида маҳалла нуфузини юксалтиришга устувор вазифа сифатида эътибор қаратилаётгани муҳим аҳамият касб этмоқда. Айни пайтда фуқароларнинг ўзини ўзи бошқариш органлари фаолиятига оид қонун ҳужжатлари улар фаолиятини самарали йўлга қўйишда дастуриламал бўлаётир.\nҲисобот даврида, “Соғлом бола йили” Давлат дастури ҳамда Фонд иш режасидан келиб чиқиб, фуқаролар йиғинлари зиммасига юклатилган вазифалар ижросини таъминлашга услубий ва амалий кўмаклашиш мақсадида “Маҳалла” хайрия жамоат фонди ва унинг ҳудудий тузилмалари томонидан муайян ишлар бажарилди. Аввало, фуқаролар йиғинларининг моддий-техник базасини мустаҳкамлаш учун Фонд бўлимлари томонидан 873 та фуқаролар йиғини компьютер жамламаси, 920 таси мебель жиҳозлари билан таъминланди, 175 та фуқаролар йиғини биноси реконструкция қилинди, 20 га яқин йиғинлар биноси эса янгидан қурилди.\nТадбирда вояга етмаганлар ўртасида назоратсизлик ва ҳуқуқбузарликлар профилактикасини кучайтиришга жиддий эътибор қаратилаётгани таъкидланди. Жумладан, миллий қонунчилик мазмун-моҳиятини аҳоли, хусусан, ёшлар орасида тушунтириш ишлари изчиллик билан давом эттирилмоқда. Аҳоли, айниқса, ёшлар бандлигига кўмаклашиш ҳам доимий эътиборда бўлиб келаётир. Бу борада маҳаллаларда 34 мингдан ортиқ маиший хизмат кўрсатиш шохобчалари ишга туширилиб, 112 мингдан зиёд иш ўринлари яратилди. Натижада 39 минг нафардан ортиқ хотин-қизлар ҳамда 34 мингдан зиёд ёшлар ўзларининг доимий иш жойларига эга бўлди.\nЙиғилишда ижтимоий ёрдамга муҳтож кишиларга доимий ғамхўрлик кўрсатиб келинаётгани алоҳида қайд этилди. Хусусан, 5 минг нафарга яқин Меҳрибонлик, Мурувват уйлари тарбияланувчилари ҳамда ёлғиз кексалар, уруш ва меҳнат фахрийлари, ногиронларга зарур кийим-кечак ва бошқа маҳсулотлар етказиб берилди. Шу билан бирга, ижтимоий муҳофазага муҳтож оилалар фарзандларининг никоҳ ва суннат тўйларини ўтказишга кўмаклашилди. Эҳтиёжманд оилаларнинг фарзандлари сўлим оромгоҳларда бепул дам олиб қайтишди. Фуқаролар йиғинлари тавсияси билан кам таъминланган ёки боқувчисини йўқотган оилалар вакиллари, ёлғиз кексалар ҳамда уруш ва меҳнат фахрийларининг мамлакатимиздаги диққатга сазовор жойлар ҳамда истироҳат боғларига саёҳатлари уюштирилди.\nМаҳаллаларда ўтказилаётган тадбирларда ёшларнинг бўш вақтларини самарали ташкил этиш, уларни оммавий маданиятнинг салбий таъсири, миллий ҳаёт тарзимизга зид ғоялардан ишончли тарзда ҳимоя қилиш, улар ўртасида соғлом турмуш тарзини кенг қарор топтиришга катта аҳамият қаратилаётгани таъкидланди. Бу борада “Маҳалламиз паҳлавонлари”, “Футболимиз келажаги” ҳамда “Отам, онам ва мен — спортчи оила” мусобақаларининг ўрни салмоқли бўлаяпти. Биргина жорий йилги “Футболимиз келажаги” республика кубоги мусобақалари 8402 та фуқаролар йиғинида ўтказилгани ва уларда 1,1 миллион нафарга яқин ёшлар иштирок этгани ҳам шундан далолат беради. Полвонлар баҳсларида 151 минг нафардан зиёд иқтидорли ўғил ва қизлар, оилавий беллашувларда эса 255 минг нафарга яқин оилалар вакиллари қамраб олинди.\nШуларга уйғун равишда, Давлат дастури ҳамда Фонд иш режасидан келиб чиқиб, республикамиз бўйича 173 та болалар майдончаси қайта таъмирланди ва 152 таси янгидан қурилди. Айни чоғда ҳудудлардаги болалар мусиқа ва санъат мактаблари ҳамда касбий йўналиш бўйича тўгараклар, жисмоний тарбия ва спортга 757 минг нафарга яқин болалар жалб этилган. Қолаверса, ҳудудлардаги болалар мусиқа ва санъат мактабларида ташкил этилган ижодий жамоалар — ашула ва рақс ҳамда эстрада ансамблларида жами 5061 нафар иқтидорли ўқувчининг иштироки йўлга қўйилган.\nМеҳрибонлик уйлари тарбияланувчилари ва кам таъминланган оилалар фарзандлари учун музей, ботаника боғлари, маданият ва истироҳат боғларига экскурсиялар ҳамда Самарқанд, Бухоро, Хива, Тошкент шаҳарларига сафарлар ташкил этилгани ҳам тадбир иштирокчилари диққат марказида бўлди. Шу мақсадда ёшларда юксак маънавий фазилатлар, жумладан, катталарга ҳурмат, кичикларга ғамхўрлик, эзгулик ва инсонийлик, меҳрибонлик ва бағрикенглик ҳамда Ватани ва халқига садоқат туйғуларини юксалтириш мақсадида маҳаллаларда 3 мингга яқин семинарлар, тренинглар ўтказилди. Маҳаллаларда етук олим, психолог, ёзувчи, шоир, дин арбоблари иштирокида ўтказилаётган маънавий-маърифий тадбирларнинг ҳам ёшлар тарбиясидаги ўрни юқори бўлмоқда.\nУмуман, “Соғлом бола йили” Давлат дастури ва Фонднинг иш режасида белгиланган вазифалар ижросини таъминлаш мақсадида ўтган давр мобайнида жами 11 миллиард 465 миллион сўм маблағ сарфланди.\nЯкунда истиқболдаги устувор вазифалар белгилаб олинди.


Қуръони карим устида тортишмоқликнинг жоиз эмаслиги ҳақида\nИслом ақийдаси кўрсатмаси билан Қуръони Карим ҳақида тортишилмайди.\nГувоҳлик берамизки, албатта, Қуръони Карим оламлар Роббисининг сўзидир. Уни Руҳул амин орқали нозил қилди. Уни пайғамбарларнинг саййиди Муҳаммад (саллаллоҳу алайҳи васаллам)га билдирди. У − Аллоҳ таолонинг сўзидир. Махлуқлар сўзларидан бирор сўз унга баробар келмайди. Ва уни яратилган деб айтмаймиз. Ва мусулмонлар жамоати Қуръони Карим ҳақида талашиб-тортишмаймиз. Ноҳақликка мойил бўлган аҳллар Қуръони Карим ҳақида тортишганидек тортишмаймиз. Улар ботиллик билан ҳақни кеткизмоқлик учун, ўчирмоқликлари учун талашиб-тортишдилар. Балки биз айтамизки, албатта, Қуръони Карим Аллоҳнинг каломидир. Яна биз Пайғамбаримиздан мутовотир бўлиб келаётган қироатларда ҳам талашиб-тортишмаймиз. Балки Қуръони Каримни қандай нозил қилинган бўлса, ана шу ҳолатида қироат қиламиз. Абдуллоҳ ибн Масъуд (розияллоҳу анҳу)дан ривоят қилинадики, у киши: «Бир киши бир оятни қироат қилганини эшитдим, лекин ўша оятни Расулуллоҳ (саллаллоҳу алайҳи васаллам) тескарисини ўқиганликларини кўрдим. Ана шу икки важҳни олдим ва Расулуллоҳнинг олдиларига бордим, у киши учун мана шу ҳолатни зикр қилганимда ул Зот айтдилар: «Бу икки ҳолат ҳам тўғри. Сизлардан олдинги умматлар Аллоҳнинг оятлари ҳақида талашиб-тортишиб ҳалок бўлдилар». (Имом Муслим ривояти).\nПайғамбаримиз (соллаллоҳу алайҳи васаллам) ихтилофлардан қайтардилар, бу шундай ихтилофдирки, унда ҳар бир ихтилоф қилувчи киши ўз соҳибидаги ҳақиқатни инкор қилади. Чунки икки қорининг ҳар бирининг ўқиган нарсаси тўғри эди. Шунинг учун Ҳузайфа (розияллоҳу анҳу) Усмон (розияллоҳу анҳу)га айтдилар: «Бу умматни маҳкам ушлангки, улар худди ўзларидан олдинги умматлар ихтилоф қилганига ва талашиб-тортишганлигига ўхшаб ҳар тарафга тарқаб кетмасинлар».\n«Қуръон» калимаси ҳақида ихтилофлар бўлган, ниҳоят «Қуръон» аслида жам маъносидадир, шу билан бирга, тўпланиб ўқиладиган китоби илоҳий ҳам дейилади. Бутун аҳли калом иттифоқан дедиларки, Жаноби Ҳақ Калом сифати билан сифатланиши, Аллоҳ таолонинг каломи, деб номланади. Аҳмад ибн Ҳанбал Абу Ҳурайра (розияллоҳу анҳу)дан нақл этган бир ҳадиси шарифда Расулуллоҳ (соллаллоҳу алайҳи васаллам) бундай деб марҳамат қилганлар: «Қуръони Карим тўғрисида талашиб-тортишмоқ, шубҳа, жанжал, низо ва душманлик қилмоқ куфрдир». Қуръони Карим Аллоҳ таолонинг каломи, унга бирор нарса тенг келмайди. Унинг ҳузуридан Расулуллоҳ (соллаллоҳу алайҳи васаллам)га ваҳий орқали сўзма-сўз нозил қилинган. Буни барча мўминлар ҳақ деб ишонмоқлари шартдир. Аллоҳнинг каломи инсон каломидек эмас. Кимики, уни эшитганда инсон сўзи деб эътиқод қилса, диндан чиқиб кофир бўлади. Бу ҳақда Аллоҳнинг «Қуръони Каримда хабар бериб: «Ундай шахсни Сақар дўзахига солурман», − деган. Демак, Қуръон – бу инсоннинг сўзи эмас, балки инсонни ҳам яратган Холиқнинг каломи экан.\nБу ҳақда буюк имомимиз Абу Ҳанифа раҳматуллоҳи алайҳ ўзларининг «ал-Фиқҳул акбар» китобида шундай дейдилар: «Қуръони Карим Аллоҳ таолонинг каломидир. Саҳифаларда ёзилгандир ва қалбларда ёдлангандир ва тилларда ўқилгандир ва Пайғамбаримиз Муҳаммад (алайҳиссалом)га ваҳий орқали нозил қилингандир. Қуръон инсонлар сўзига ўхшаш махлуқ эмас. Кимики Қуръони Каримни эшитса ва инсонларнинг сўзи деб қасд қилса, ҳақиқатда ана шундай киши диндан чиқади. Қуръон билан бизнинг гапиришлигимиз ва Қуръони Каримни китобат қилишлигимиз ва Қуръонни қироат қилишлигимиз махлуқдир, лекин Қуръони Каримнинг ўзи махлуқ эмасдир».\n«Қуръон илми уч қисмдир: ҳалолни билдирадики, унга тобеъ бўл ; ҳаромни билдирадики, ундан ижтиноб эт (сақлан); бир-бирига ўхшаш оятларни, уни ўз олимига ҳавола қил!»\nАллоҳ таоло барчамизни Қуръон ҳидоятига йўлласин ва Ўзининг буюк каломи шафоатидан баҳраманд бўлишни насиб этсин!